## Pravilnik o stavljanju na tržište sjemena krmnog bilja

### NN 129/2007 (17.12.2007.), Pravilnik o stavljanju na tržište sjemena krmnog bilja

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3700**

Na temelju članka 2. stavka 3., članka 9. stavka 3., članka 12. stavka 6.,
članka 13. stavka 4., članka 14. stavka 5., članka 15. stavka 4., članka 16.
stavka 5., članka 17. stavka 3., članka 18. stavka 4., članka 19. stavka 6.,
članka 20. stavka 11., članka 21. stavka 2. i 5., članka 22. stavka 3., članka
23. stavka 2. i 9., članka 24. stavka 3., članka 25. stavka 3., članka 27.
stavka 3., članka 28. stavka 4. i 5., članka 29. stavka 9., članka 31. stavka 3.
i članka 73. stavka 2. Zakona o sjemenu, sadnom materijalu i priznavanju sorti
poljoprivrednog bilja (»Narodne novine« broj 140/05) ministar poljoprivrede,
šumarstva i vodnoga gospodarstva donosi

## PRAVILNIK

### O STAVLJANJU NA TRŽIŠTE SJEMENA KRMNOG BILJA

OPĆE ODREDBE

*Sadržaj Pravilnika*

Članak 1.

Ovim Pravilnikom propisuju se vrste krmnog bilja čije se sjeme može
certificirati i uvjeti certifikacije sjemena; kategorije sjemena pojedinih vrsta
krmnog bilja i uvjeti kojima moraju udovoljiti pojedine kategorije sjemena;
uvjeti proizvodnje sjemena krmnog bilja; uvjeti i postupak stručnog nadzora i
nadzora pod stručnom kontrolom; program osposobljavanja i uvjeti pod kojima se
dobavljaču odobrava obavljanje nadzora pod stručnom kontrolom; uvjeti koje
moraju ispunjavati dobavljači poljoprivrednog sjemena; način i vrijeme prijave
za nadzor; obrazac Izvješća; obrazac Uvjerenja o priznavanju sjemenskog usjeva;
sadržaj i način vođenja evidencije o izdanim obrascima; sadržaj, oblik i način
vođenja evidencije o masi preuzetoga naturalnog i dorađenog sjemena; uvjeti
pripremanja mješavine sjemena i postupak stručnog nadzora prilikom pripremanja
mješavine sjemena; minimalni zahtjevi o kvaliteti sjemena; veličina partije
sjemena za pojedinu vrstu bilja i njihove mješavine; nadzor rada uzorkivača;
nadzor rada laboratorija; obrazac Zahtjeva za izdavanje certifikata o sjemenu;
dokumentacija, sadržaj, oblik i način vođenja evidencije o izdanim certifikatima
o sjemenu; način i uvjeti provođenja naknadne kontrole za pojedine vrste krmnog
bilja; način i uvjeti pakiranja, plombiranja i označavanja sjemena krmnog bilja;
veličina sitnog pakiranja za pojedine vrste krmnog bilja; uvjeti trgovine
sjemena na veliko i malo; uvjeti stavljanja na tržište sjemena koje je tretirano
kemikalijama ili sredstvima za zaštitu bilja i sjemena koje udovoljava uvjetima
ekološke proizvodnje u poljoprivredi; dokumenti koji prilikom uvoza moraju
pratiti sjeme i/ili biti na pakiranju; uvjeti za uvoz i stavljanje na tržište
sjemena u pogledu pakiranja, plombiranja i označavanja.

Članak 2.

1) Odredbe ovog Pravilnika primjenjuju se na proizvodnju sjemena krmnog bilja
namijenjenog stavljanju na tržište i stavljanje na tržište sjemena krmnog bilja.
2) Odredbe ovog Pravilnika ne primjenjuju se na sjeme krmnog bilja namijenjeno
izvozu.

POSEBNE ODREDBE

*Značenje izraza*
Članak 3.

Izrazi upotrijebljeni u ovom Pravilniku imaju sljedeće značenje:1. Krmno bilje
je bilje sljedećih rodova i vrsta:

|  |  |
| --- | --- |
| **a) Trave** | |
| *Agrostis canina* L. | Rosulja pasja |
| *Agrostis gigantea* | Rosulja bijela |
| *Agrostis stolonifera* L. | Rosulja vriježasta |
| *Agrostis capillaris* L. | Rosulja tankolisna |
| *Alopecurus pratensis* L. | Repak lisičji |
| *Arrhenatherum elatius* (L.) P. Beauv. ex J.S et K.B Presl. | Francuski ljulj, Pahovka rana |
| *Bromus catharticus* Vahl | Stoklasa štraderova |
| *Bromus sitchensis* Trin. | Stoklasa zobena |
| *Cynodon dactylon* (L.) Pers. | Zubača puzava, zubača obična |
| *Dactylis glomerata* L. | Klupčasta oštrica |
| *Festuca arundinacea* Schreber | Vlasulja trstikasta |
| *Festuca ovina*   L. | Vlasulja ovčja |
| *Festuca pratensis*   Hudson | Vlasulja livadna |
| *Festuca rubra*   L. | Vlasulja nacrvena |
| *Lolium multiflorum*   Lam. | Talijanski ljulj, Mnogocvjetni ljulj |
| *Lolium perenne*   L. | Engleski ljulj, Ljulj utrinac |
| *Lolium × boucheanum*   Kunth | Oldenburški ljulj |
| *Phalaris aquatica*   L. | Blještac, Svjetlica |
| *Phleum bertolonii*   DC | Mačji repak bertolonijev |
| *Phleum pratense*   L. | Mačji repak |
| *Poa annua*   L. | Vlasnjača jednogodišnja |
| *Poa nemoralis*   L. | Vlasnjača šumska |
| *Poa palustris*   L. | Vlasnjača močvarna |
| *Poa pratensis*   L. | Vlasnjača livadna |
| *Poa trivialis*   L. | Vlasnjača obična |
| *Trisetum flavescens*   (L.) P. Beauv. | Zlatožuta zobika |
| **b) Leguminoze** | |
| *Hedysarum coronarium*   L. | Slatkovina |
| *Lotus corniculatus*   L. | Smiljkita roškasta |
| *Lupinus albus*   L. | Lupina bijela slatka |
| *Lupinus angustifolius*   L. | Uskolisna lupina |
| *Lupinus luteus*   L. | Žutocvjetna lupina |
| *Medicago lupulina*   L. | Dunjica, Hmeljasta lucerna |
| *Medicago sativa*   L. | Lucerna |
| *Medicago × varia*   T. Martyn | Bastardna lucerna |
| *Onobrychis viciifolia*   Scop. | Esparzeta |
| *Pisum sativum*   L. (partim) | Stočni grašak |
| *Trifolium alexandrinum*   L. | Aleksandrijska djetelina |
| *Trifolium hybridum*   L. | Švedska djetelina |
| *Trifolium incarnatum*   L. | Inkarnatka |
| *Trifolium pratense*   L. | Crvena djetelina |
| *Trifolium repens*   L. | Bijela djetelina |
| *Trifolium resupinatum*   L. | Perzijska djetelina |
| *Trigonella foenum-graecum*   L. | Piskavica |
| *Vicia faba*   L. (partim) | Stočni bob |
| *Vicia pannonica*   Crantz | Panonska grahorica |
| *Vicia sativa*   L. | Jara grahorica |
| *Vicia villosa*   Roth | Ozima grahorica |
| **c) Ostale vrste** | |
| *Brassica napus*   L. var. *napobrassica* (L.) Rchb. | Stočna koraba |
| *Brassica oleracea*   L. convar. *acephala* (DC.)  Alef. var. *medullosa* Thell. + var. *varidis* L. | Stočni kelj |
| *Phacelia tanacetifolia*   Benth. | Facelija |
| *Raphanus sativus*   L. var. *oleiformis* Pers. | Uljana rotkva |

U krmno bilje se svrstavaju i hibridi *Festuca* spp. x
*Lolium* spp. dobiveni
križanjem vrsta roda *Festuca* sa vrstama roda *Lolium* (x *Festulolium*).
2. *Sitna A pakiranja* su pakiranja koja sadrže sjemensku mješavinu koja nije
namijenjena za proizvodnju krmnog bilja, čija neto masa ne prelazi 2 kg
isključujući, gdje je primjenjivo, granulirane pesticide, sastojke za oblaganje
sjemena i druge tvrde dodatke.
3. *Sitna B pakiranja* su pakiranja koja sadrže certificirano sjeme, osnovno
sjeme, komercijalno sjeme ili, ako ta pakiranja nisu *sitna A pakiranja*,
sjemensku mješavinu čija neto masa ne prelazi 10 kg, isključujući, gdje je
primjenjivo, granulirane pesticide, sastojke za oblaganje sjemena i druge tvrde
dodatke.

*Sjeme krmnog bilja i njegove kategorije*
Članak 4.

Na tržište se može staviti sjeme krmnog bilja kojemu je u postupku certifikacije
potvrđena kategorija:
A) Osnovno sjeme
1. Sjeme sorata stvorenih oplemenjivanjem je sjeme:
a) koje je proizvedeno pod odgovornošću oplemenjivača u skladu s prihvaćenom
praksom za održavanje sorte;
b) koje je namijenjeno za proizvodnju sjemena kategorije certificirano sjeme,
certificirano sjeme prve kategorije i certificirano sjeme druge kategorije;
c) koje udovoljava uvjetima za osnovno sjeme propisanim u Dodatku 1. i 2. koji
su tiskani uz ovaj Pravilnik i njegov su sastavni dio ili je predmet iznimke
propisane odredbama članka 28. stavka 1. i 2. ovoga Pravilnika; i
d) za koje je službenim nadzorom ili u slučaju uvjeta propisanih u Dodatku 2.
ovoga Pravilnika službenim nadzorom ili nadzorom pod stručnom kontrolom utvrđeno
da udovoljava uvjetima navedenim pod podtočkama a), b) i c) ove točke.
2. Sjeme lokalnih (domaćih) sorti je sjeme:
a) koje je proizvedeno pod službenim nadzorom od sjemena koje je službeno
priznato kao lokalna (domaća) sorta na jednom ili više gospodarstava u jasno
razgraničenom području podrijetla;
b) koje je namijenjeno za proizvodnju sjemena kategorije certificirano sjeme,
certificirano sjeme prve kategorije i certificirano sjeme druge kategorije;
c) koje udovoljava uvjetima za osnovno sjeme propisanim u Dodatku 1. i 2. koji
su tiskani uz ovaj Pravilnik i njegov su sastavni dio ili je predmet iznimke
propisane odredbama članka 28. stavka 1. i 2. ovoga Pravilnika; i
d) za koje je službenim nadzorom utvrđeno da udovoljava uvjetima navedenim pod
podtočkama a), b) i c) ove točke.
B) Certificirano sjeme je sjeme svih rodova i vrsta navedenih u članku 3. točki
1. osim *Lupinus* spp., *Pisum* *sativum*, *Vicia* spp. i *Medicago sativa*:
a) koje je proizvedeno direktno od osnovnog sjemena ili, ako oplemenjivač tako
zahtjeva, od sjemena koje potječe od generacija koja prethode osnovnom sjemenu i
za koje je službenim nadzorom utvrđeno da udovoljava uvjetima za osnovno sjeme
propisanim u Dodatku 1. i 2. ovoga Pravilnika ili je predmet iznimke propisane
odredbama članka 28. stavka 2. ovoga Pravilnika;
b) koje je namijenjeno za druge svrhe osim proizvodnje sjemena krmnog bilja;
c) koje udovoljava uvjetima za certificirano sjeme propisanim u Dodatku 1. i 2.
ovoga Pravilnika; i
d) za koje je službenim nadzorom ili u nadzoru pod stručnom kontrolom utvrđeno
da udovoljava uvjetima navedenim pod podtočkama a), b) i c) ove točke.
C) Certificirano sjeme prve generacije (*Lupinus* spp., *Pisum sativum*,
*Vicia* spp.
i *Medicago sativa*) je sjeme:
a) koje je proizvedeno direktno od osnovnog sjemena ili, ako oplemenjivač tako
zahtjeva, od sjemena generacija koja prethode osnovnom sjemenu koje može
udovoljiti i za koje je službenim nadzorom utvrđeno da udovoljava uvjetima za
osnovno sjeme propisanim u Dodatku 1. i 2. ovoga Pravilnika;
b) koje je namijenjeno za proizvodnju sjemena kategorije certificirano sjeme
druge generacije ili za druge svrhe osim proizvodnje sjemena krmnog bilja;
c) koje udovoljava uvjetima za certificirano sjeme propisanim u Dodatku 1. i 2.
ovoga Pravilnika ili je predmet iznimke propisane odredbama članka 28. stavka 2.
ovoga Pravilnika;
d) za koje je službenim nadzorom ili u nadzoru pod stručnom kontrolom utvrđeno
da udovoljava uvjetima navedenim pod a), b) i c).
D) Certificirano sjeme druge generacije (*Lupinus* spp., *Pisum sativum*,
*Vicia* spp.
i *Medicago sativa*) je sjeme:
a) koje je proizvedeno direktno od osnovnog sjemena, certificiranog sjemena prve
generacije ili, ako oplemenjivač tako zahtjeva, od sjemena generacija koja
prethode osnovnom sjemenu koje može udovoljiti i za koje je službenim nadzorom
utvrđeno da udovoljava uvjetima za osnovno sjeme propisanim u Dodatku 1. i 2.
ovoga Pravilnika;
b) koje je namijenjeno za druge svrhe osim proizvodnje sjemena krmnog bilja;
c) koje udovoljava uvjetima za certificirano sjeme iz Dodatka 1. i 2. ovoga
Pravilnika ili je predmet iznimke propisane odredbama članka 28. stavka 2. ovoga
Pravilnika;
d) za koje je utvrđeno u službenom nadzoru ili u nadzoru pod stručnom kontrolom
da udovoljava uvjetima navedenim pod a), b) i c).
E) Komercijalno sjeme je sjeme:
a) koje se može identificirati po vrsti kojoj pripada;
b) koje udovoljava zahtjevima za komercijalno sjeme propisanim u Dodatku 2.
ovoga Pravilnika ili je predmet iznimke propisane odredbama članka 28. stavka 2.
ovoga Pravilnika; i
c) za koje je službenim nadzorom ili u nadzoru pod stručnom kontrolom utvrđeno
da udovoljava uvjetima navedenim pod a) i b).

*Proizvodnja sjemena*
Članak 5.

1) Sjeme krmnog bilja mogu proizvoditi pravne i fizičke osobe koje su upisane i
registrirane u Upisnik dobavljača poljoprivrednog sjemena (u daljnjem tekstu:
Upisnik dobavljača sjemena).
2) Dobavljač sjemena registriran za proizvodnju sjemena krmnog bilja mora voditi
evidenciju o zasnovanoj proizvodnji za sjeme koje proizvodi na Obrascu broj 7.
koji se nalazi u Dodatku 6. koji je tiskan uz ovaj Pravilnik i njegov je
sastavni dio.
3) Dobavljač sjemena iz stavka 2. ovoga članka dužan je dostaviti plan
proizvodnje sjemena Zavodu za sjemenarstvo i rasadničarstvo (u daljnjem tekstu:
Zavod) najmanje mjesec dana prije sjetve.
4) U slučaju kada se proizvodnja sjemena zasniva sa sjemenom iz uvoza dobavljač
sjemena iz stavka 2. ovoga članka obvezan je Zavodu dostaviti uzorak sjemena
uzet u okviru stručnog nadzora ili nadzora pod stručnom kontrolom od svake
partije koju koristi za zasnivanje usjeva najkasnije do sjetve sjemenskog
usjeva, uz iznimku za kategoriju sjemena komercijalno.

*Nadzor*
Članak 6.

1) Nadzor nad proizvodnjom sjemena provodi Zavod.
2) Zavod provodi stručni nadzor nad sjemenskim usjevima prema međunarodno
prihvaćenim metodama OECD-a koje su dostupne na web stranicama Zavoda.
3) Zavod može odobriti dobavljaču, na njegov zahtjev, da na vlastitoj
proizvodnji za tekuću godinu, provodi nadzor nad utvrđivanjem uvjeta iz Dodataka
1. i 2. ovoga Pravilnika kao nadzor pod stručnom kontrolom za kategorije
certificirano sjeme, certificirano sjeme prve generacije, certificirano sjeme
druge generacije i komercijalno sjeme.
4) Zavod će odobriti dobavljaču sjemena da na vlastitoj proizvodnji obavlja
nadzor pod stručnom kontrolom prema stavku 3. ovoga članka ako ima zaposlenog
djelatnika kao nadzornika za obavljanje poslova nadzora pod stručnom kontrolom,
a koji:
a) je osoba u radnom odnosu kod dobavljača na neodređeno vrijeme;
b) je inženjer ili diplomirani inženjer agronomije/poljoprivrede odnosno
prvostupnik agronomije/poljoprivrede ili magistar agronomske/poljoprivredne
struke;
c) nema privatni interes u svezi s provođenjem nadzora;
d) ima dvogodišnje radno iskustvo u proizvodnji sjemena;
e) je prošao provjeru znanja u Zavodu i stekao uvjerenje za obavljanje nadzora
pod stručnom kontrolom;
f) je dao pismenu izjavu da će provoditi nadzor po istim pravilima kao što se
provodi stručni nadzor
5) Zavod će priznati rezultate nadzora pod stručnom kontrolom iz stavka 3. ovoga
članka ukoliko budu ispunjeni sljedeći uvjeti:
1. da je dobavljač ovlašten za nadzor u skladu sa stavkom 4. ovoga članka;
2. da je sjemenski usjev koji se nadzire u skladu sa stavkom 3. ovoga članka
proizveden iz sjemena koje je prošlo službenu naknadnu kontrolu sa
zadovoljavajućim rezultatom;
3. da će nad sjemenskim usjevima nad kojima se provodi nadzor pod stručnom
kontrolom iz stavka 3. ovoga članka biti proveden stručni nadzor od strane
Zavoda i to na najmanje 5 % površina od ukupno prijavljenih površina,
4. da će proporcionalan broj partija biti uključen u naknadnu kontrolu kako za
laboratorijske analize tako i za provjeru sortne autentičnosti i čistoće.
6) U slučaju ponovljene povrede pravila o nadzoru prilikom provođenja nadzora
pod stručnom kontrolom Zavod će oduzeti odobrenje za obavljanje nadzora pod
stručnom kontrolom, privremeno ili trajno, nadzorniku za kojeg se utvrdi da je
kriv bilo namjerno ili nenamjerno.
7) U slučaju povrede pravila o nadzoru iz stavka 6. ovoga članka svako
certificiranje ispitivanog sjemena Zavod će poništiti uz obavijest nadležnoj
inspekciji radi zabrane stavljanja na tržište i povlačenja s tržišta sjemena,
osim ako se dokaže da takvo sjeme i dalje ispunjava sve propisane zahtjeve.

Članak 7.

1) Dobavljač sjemena podnosi prijavu za nadzor Zavodu do 1. travnja tekuće
godine za trave, a do 1. svibnja tekuće godine za ostalo krmno bilje.
2) Prijava se podnosi na Obrascu broj 1. koji se nalazi u Dodatku 6. ovoga
Pravilnika.
3) Uz prijavu se prilaže:
– skica lokacije, table na kojoj je zasijan sjemenski usjev;
– uvjerenje održivača sorte ili linije o autentičnosti sorte ili linije za
proizvodnju osnovnog sjemena i linija;
– ako postoje podaci o proizvođaču koji proizvodi sjeme u ime i za račun
podnositelja prijave;
– odobrenje Ministarstva poljoprivrede, šumarstva i vodnoga gospodarstva (u
daljnjem tekstu: Ministarstvo) za proizvodnju sjemena za naručitelja iz treće
zemlje ukoliko se sjeme proizvodi u skladu s člankom 12. Zakona o sjemenu,
sadnom materijalu i priznavanju sorti poljoprivrednog bilja (u daljnjem tekstu:
Zakon).

Članak 8.

1) Za svaku vrstu i kategoriju sjemena krmnog bilja potrebno je obaviti određen
broj pregleda u tijeku uzgoja sjemenskog usjeva odnosno poslije žetve kako je
propisano u Dodatku 1. ovoga Pravilnika, a prema metodama navedenim u članku 6.
stavku 2. ovoga Pravilnika.
2) Nakon obavljenog nadzora i nadzora pod stručnom kontrolom sastavlja se
Zapisnik. Obrazac Zapisnika nalazi se u Dodatku 6. ovoga Pravilnika.
3) Zapisnik se sastavlja posebno za svaku parcelu sjemenskog usjeva.
4) Iznimno od odredbe stavka 3. ovoga članka s više parcela iste vrste, sorte i
kategorije sjemenskog usjeva i istog dobavljača sjemena koje nisu udaljene više
od 10 km jedna od druge, može se sastaviti jedan zajednički zapisnik ako se
obaveznim pregledom utvrdi da su na tim parcelama svi bitni elementi nadzora iz
Dodatka 1. ovoga Pravilnika potpuno identični.
5) Nadzor se obavlja u prisutnosti stručne osobe dobavljača sjemena koji je
prijavio sjemenski usjev za nadzor.
6) Odmah po obavljenom nadzoru pod stručnom kontrolom dobavljač je obavezan
dostaviti Zavodu jedan primjerak zapisnika o obavljenom nadzoru.
7) Nakon obavljenog nadzora i nadzora pod stručnom kontrolom Zavod podnosi
Ministarstvu Izvješće o obavljenom stručnom nadzoru nad sjemenskim usjevima (u
daljnjem tekstu: Izvješće). Obrazac Izvješća propisan je u Dodatku 6. ovoga
Pravilnika.

Članak 9.

1) Ako je nakon obavljenih pregleda iz članka 8. stavka 1. ovoga Pravilnika
utvrđeno da sjemenski usjev udovoljava uvjetima iz Dodatka 1. ovoga Pravilnika
usjev se priznaje sjemenskim i izdaje se Uvjerenje.
2) Obrazac Uvjerenja propisan je u Dodatku 6. ovoga Pravilnika.
3) Zavod odnosno dobavljač vodi evidenciju o izdanim Uvjerenjima na Obrascu broj
6. koji se nalazi u Dodatku 6. ovoga Pravilnika.

*Dorada sjemena*
Članak 10.

1) Dobavljač sjemena registriran za doradu mora voditi evidenciju o masi
preuzetog naturalnog sjemena u skladu s Obrascem broj 7a i evidenciju o
dorađenom sjemenu u skladu s Obrascem broj 7c koji se nalaze u Dodatku 6. ovoga
Pravilnika.
2) Nadzor nad postupanjem sa sjemenom u fazama iz članka 18. stavka 1. Zakona
vodit će se uvidom u evidencije i kontrolu stanja u objektima dobavljača.

Članak 11.

1) Na tržište se može staviti sjeme koje je mješavina sjemena različitih rodova,
vrsta ili sorata bilja:
– ako nije namijenjeno upotrebi kao krmno bilje i u tom slučaju mješavina može
sadržavati sjeme krmnog bilja i sjeme bilja koje nije krmno bilje u smislu ovog
Pravilnika;
– ako je namijenjeno upotrebi kao krmno bilje i u tom slučaju mješavina može
sadržavati sjeme biljnih vrsta koje je navedeno u posebnim propisima donesenim
temeljem Zakona, a kojima se uređuje stavljanje na tržište sjemena žitarica,
uljanog i predivog bilja, sjemena povrća te sjeme krmnog bilja u smislu ovoga
Pravilnika, s iznimkom trava, koje su sukladno posebnom propisu kojim se uređuje
upis u Sortnu listu Republike Hrvatske, naznačene isključivo za upotrebu u
ukrasne – hortikulturne svrhe.
– je namijenjena za upotrebu očuvanja prirodnog okoliša u smislu očuvanja
biljnih genetskih izvora i u tom slučaju može sadržavati sjeme krmnog bilja i
sjeme bilja koje nije krmno bilje u smislu ovog Pravilnika.
2) U mješavinama sjemena iz stavka 1. podstavka 1. i 2. ovoga članka,
komponente, odnosno rodovi, vrste ili sorte koje ju čine, a ukoliko su kao
biljne vrste navedeni u posebnim propisima donesenim temeljem Zakona kojima se
uređuje stavljanje na tržište sjemena žitarica, uljanog i predivog bilja,
sjemena povrća te sjeme krmnog bilja u smislu ovoga Pravilnika, s iznimkom
trava, koje su sukladno posebnom propisu kojim se uređuje upis u Sortnu listu
Republike Hrvatske, moraju prije miješanja ispunjavati uvjete propisane za sjeme
koje se stavlja na tržište.
3) Dobavljač mora Zavodu prijaviti proizvodnju mješavine sjemena i u prijavi će
navesti:
– podatke o dobavljaču: naziv tvrtke i sjedište, upisnički broj pod kojim je
upisan u upisniku dobavljača i registriran za poslove dorade sjemena, ime i
prezime odgovorne osobe za doradu;
– podatke o mješavini sjemena: trgovački naziv mješavine, maseni udio različitih
komponenti mješavine izražen u postotcima s prikazom po vrstama i gdje je
potrebno po sortama, ukupna količina mješavine sjemena;
– namjena sjemenske mješavine i smislu stavka 1. ovoga članka.
4) Zavod će odobriti dobavljaču proizvodnju sjemenske mješavine kad utvrdi da
dobavljač:
– ima instaliranu opremu za miješanje sjemena koja će osigurati uniformnost
mješavine;
– ima primjerene procedure za sve procese miješanja;
– ima osobu zaduženu i odgovornu za proces miješanja
– uspostavio je i održava upisnik mješavina sjemena koje se upotrebljavaju za
proizvodnu krmnog bilja.
5) Zavod će prije izdavanja Certifikata o sjemenu na pakiranju i Certifikata o
sjemenu uz otpremnicu provesti stručni nadzor nad proizvodnjom mješavine, u
kojem će kontrolirati identitet i ukupnu količinu svake komponente, i to
najmanje kroz povremenu kontrolu procesa pakiranja, plombiranja i označavanja,
te povremenom kontrolom procesa miješanja i gotovih mješavina.

*Kvaliteta sjemena*
Članak 12.

1) Za potrebe ispitivanja kvalitete sjemena u procesu certifikacije i
ispitivanja komercijalnog sjemena za naknadnu kontrolu uzorci sjemena će se
uzimati u tijeku stručnog nadzora ili nadzora pod stručnom kontrolom iz partija
sjemena pakiranih, plombiranih i označenih za stavljanje na tržište.
2) Uzorkovanje pod stručnom kontrolom obavlja uzorkivač upisan u Upisnik
uzorkivača sjemena (u daljnjem tekstu: Upisnik uzorkivača).
3) Za ispitivanje kvalitete sjemena u procesu certifikacije uzorci se mogu
uzimati samo iz homogenih partija, a najveća masa partije i najmanja masa uzorka
propisani su u Dodatku 3. koji je tiskan uz ovaj Pravilnik i njegov je sastavni
dio.
4) Uzimanje uzoraka za ispitivanje kvalitete sjemena provodi se prema propisanim
metodama.

Članak 13.

1) Ispitivanje kvalitete sjemena provodi laboratorij koji je upisan u Upisnik
laboratorija za kontrolu kvalitete poljoprivrednog reprodukcijskog materijala (u
daljnjem tekstu: Upisnik laboratorija).
2) Ispitivanje kvalitete sjemena provodi se prema propisanim metodama.
3) Naknadnom kontrolom Zavod provodi nadzor nad radom laboratorija.
4) Naknadna kontrola je ponovljeno ispitivanje kvalitete sjemena koju obavlja
Zavod.
5) Naknadnoj kontroli podliježe do 5 % od ukupno certificiranih partija sjemena
u tijeku jedne godine. Taj postotak će što je moguće bolje biti raspoređen na
pravne i fizičke osobe uključene u certifikaciju sjemena, vrste uključene u
certifikaciju ili može biti usmjeren na rješavanje određenih dvojbi.
6) Kao mjeru ujednačavanja primijenjenih metoda ispitivanja sjemena Zavod
organizira usporedna ispitivanja svih ovlaštenih laboratorija na istom uzorku
sjemena za sve vrste sjemena i sve analize.
7) U slučaju ponovljene povrede pravila o ispitivanju kvalitete sjemena Zavod će
oduzeti ovlaštenje laboratoriju za koji se utvrdi da je kriv namjerno ili
nenamjerno te predložiti Ministarstvu privremeno ili trajno brisanje
laboratorija iz Upisnika laboratorija. Radnje poduzete u skladu s ovim stavkom
mogu se poništiti ukoliko se pouzdano utvrdi da su rezultati ispitivanja
laboratorija unutar dozvoljenih tolerancija odstupanja.
8) U slučaju povrede pravila o ispitivanju kvalitete sjemena svako
certificiranje ispitivanog sjemena Zavod će poništiti uz obavijest nadležnoj
inspekciji radi zabrane stavljanja na tržište i povlačenja s tržišta sjemena
osim ako se dokaže da takvo sjeme i dalje ispunjava sve propisane zahtjeve.

Članak 14.

1) Osposobljavanje uzorkivača za uzorkovanje sjemena organizira i provodi Zavod
na zahtjev i o trošku kandidata za uzorkivača.
2) Po uspješno završenoj obuci za uzorkivača sjemena Zavod izdaje svjedodžbu
temeljem koje se kandidat može upisati u Upisnik uzorkivača.
3) Naknadnom kontrolom Zavod provodi nadzor nad radom uzorkivača.
4) Naknadna kontrola je ponovljeno uzorkovanje partije sjemena koju obavlja
Zavod.
5) Zavod će ponoviti uzorkovanje na do 5% certificiranih partija sjemena na
kojima se obavlja naknadna kontrola iz članka 13. stavka 4. ovoga Pravilnika.
Taj postotak će što je moguće bolje biti raspoređen na pravne i fizičke osobe
uključene u certifikaciju sjemena, vrste uključene u certifikaciju ili može biti
usmjeren na rješavanje određenih dvojbi.
6) Zavod će obaviti ispitivanje sjemena na uzorku iz stavka 5. ovoga članka te
usporediti rezultate s rezultatima ispitivanja iz članka 13. stavka 4. ovoga
Pravilnika.
7) Zavod je dužan izvijestiti uzorkivača, laboratorij i nadležnu inspekciju o
rezultatima naknadne kontrole iz stavka 4. ovoga članka.
8) U slučaju povrede pravila o uzorkovanju sjemena svako certificiranje
uzorkovanog sjemena Zavod će poništiti uz obavijest nadležnoj inspekciji radi
zabrane stavljanja na tržište i povlačenja s tržišta sjemena osim ako se dokaže
da takvo sjeme i dalje ispunjava sve propisane zahtjeve.

*Izdavanje certifikata*
Članak 15.

1) Dobavljač sjemena podnosi Zavodu Zahtjev za izdavanje Certifikata o sjemenu
uz otpremnicu i Certifikata o sjemenu na pakiranju (u daljnjem tekstu: Zahtjev).
Obrazac Zahtjeva propisan je na Obrascu broj 8. koji se nalazi u Dodatku 6.
ovoga Pravilnika.
2) Na zahtjev dobavljača Zavod izdaje pisano odobrenje dobavljaču za označavanje
pakiranja sjemena Certifikatom proizvođača za *sitna A* i *sitna B* *pakiranja*
kategorija certificirano sjeme, certificirano sjeme prve generacije,
certificirano sjeme druge generacije i komercijalno sjeme.
3) Uz Zahtjev iz stavka 1. ovoga članka dostavlja se i Izvješće o kakvoći
sjemena ako ispitivanje kvalitete sjemena nije izvršio Zavod i Uvjerenje ako je
dobavljač obavio nadzor pod stručnom kontrolom.
4) Na zahtjev dobavljača i ukoliko su ispunjeni uvjeti u skladu sa OECD shemom
za certificiranje Zavod će izdati OECD certifikat.
5) Za svaku partiju sjemena Certifikat o sjemenu na pakiranju i Certifikat o
sjemenu uz otpremnicu sadržavat će i referentni broj partije koji se sastoji od
četiri grupe znamenki kako slijedi:
– prva grupa znamenki-je broj dobavljača registriranog za uvoz koji mu odredi
Zavod;
– druga grupa znamenki-je redni broj pod kojim je sjeme zavedeno u Evidenciji o
masi preuzetog sjemena kod dobavljača registriranog za doradu sjemena;
– treća grupa znamenki-je broj partije unutar rednog broja u Evidenciji o masi
preuzetog sjemena;
– četvrta grupa znamenki-označava proizvodnu godinu u kojoj se obavlja
certificiranje sjemena.
6) Zavod vodi evidenciju o izdanim certifikatima o sjemenu na Obrascu broj 9.
koji se nalazi u Dodatku 6. ovoga Pravilnika, a dobavljač vodi evidenciju o
sjemenu za koje se podnosi Zahtjev za izdavanje certifikata na Obrascu broj 10.
koji se nalazi u Dodatku 6. ovoga Pravilnika.

Članak 16.

1) Zavod će na zahtjev priznati stručni nadzor i kategoriju certificirano sjeme
u skladu s člankom 4. ovoga Pravilnika te izdati Certifikat o sjemenu za sjeme
krmnog bilja:
– koje je proizvedeno izravno od osnovnog sjemena ili certificiranog sjemena
krmnog bilja službeno certificiranog u jednoj ili više država članica ili u
trećoj zemlji kojoj je dodijeljena ekvivalenca ili je proizvedeno izravno
križanjem osnovnog sjemena službeno certificiranog u jednoj državi članici sa
osnovnim sjemenom službeno certificiranim u trećoj zemlji i
– koje je požeto u drugoj državi članici ako je to sjeme prošlo stručni nadzor i
udovoljava uvjetima propisanim u Dodatku 1. za tu kategoriju i ako je službeno
ispitivanje pokazalo da udovoljava uvjetima propisanim u Dodatku 2., za istu
kategoriju.
U slučaju kad je sjeme krmnog bilja proizvedeno izravno iz službeno
certificiranog sjemena krmnog bilja proizvedenog od generacija koje prethode
osnovnom sjemenu, Zavod će priznati stručni nadzor i kategoriju osnovno sjeme
ako to sjeme udovoljava uvjetima propisanim za tu kategoriju.
2) Zavod će na zahtjev priznati stručni nadzor i kategoriju certificirano sjeme
u skladu s člankom 4. ovoga Pravilnika za sjeme koje je požeto u trećoj zemlji
te izdati Certifikat o sjemenu za sjeme:
– koje je proizvedeno izravno od osnovnog ili certificiranog sjemena krmnog
bilja službeno certificiranog u jednoj ili više država članica ili u trećoj
zemlji kojoj je dodijeljena ekvivalenca, ili
– koje je proizvedeno izravno križanjem osnovnog sjemena krmnog bilja službeno
certificiranog u jednoj državi članici sa osnovnim sjemenom krmnog bilja
službeno certificiranim u trećoj zemlji ako je to sjeme prošlo stručni nadzor i
udovoljava uvjetima za tu kategoriju i ako je službeno ispitivanje pokazalo da
udovoljava uvjetima propisanim u Dodatku 2. za istu kategoriju.
3) Zavod može izdati Certifikat o sjemenu na pakiranju i Certifikat o sjemenu uz
otpremnicu za sjeme koje nije konačno certificirano uz priznatu kategoriju ili
može priznati kategoriju u skladu s člankom 4. ovoga Pravilnika i prema tome
izdati odgovarajući Certifikat o sjemenu na pakiranju i Certifikat o sjemenu uz
otpremnicu ukoliko je sam obavio stručni nadzor u polju ili je o tome postigao
suglasnost sa nadležnim tijelom države članice Zajednice koje je obavilo nadzor
u polju i izdalo Certifikat o sjemenu koje nije konačno certificirano te je time
priznao rezultate obavljenog nadzora u polju.
4) Zavod može izdati Certifikat o sjemenu na pakiranju i Certifikat o sjemenu uz
otpremnicu za sjeme koje nije konačno certificirano uz priznatu kategoriju
osnovno sjeme ili može priznati kategoriju osnovno sjeme u skladu s člankom 4.
ovoga Pravilnika i prema tome izdati odgovarajući Certifikat o sjemenu na
pakiranju i Certifikat o sjemenu uz otpremnicu ukoliko je sam obavio stručni
nadzor u polju ili je o tome postigao suglasnost sa nadležnim tijelom države
članice Zajednice koje je obavilo nadzor u polju i izdalo Certifikat o sjemenu
koje nije konačno certificirano te je time priznao rezultate obavljenog nadzora
u polju, jasno navodeći da se radi o genetski modificiranoj sorti.
5) Ministarstvo može na prijedlog Zavoda ograničiti certifikaciju sjemena vrsti
Lupinus spp., Pisum sativum, Vicia spp. i Medicago sativa do kategorije
certificirano sjeme prve generacije.

*Pakiranje, plombiranje i označavanje sjemena*
Članak 17.

1) Sjeme krmnog bilja kategorija osnovno, certificirano svih generacija i
komercijalno može se staviti na tržište samo u ujednačenim partijama i
plombiranim pakiranjima i označeno u skladu s člankom 19. ovoga Pravilnika.
2) Pakiranja sjemena kategorija osnovno, certificirano svih generacija i
komercijalno, *osim sitnih A pakiranja i sitnih B pakiranja sjemena kategorija
certificirano i komercijalno*, moraju biti plombirana i označena pod stručnim
nadzorom ili u okviru nadzora pod stručnom kontrolom na način da se pakiranje ne
može otvoriti bez oštećenja plombe ili ostavljanja traga oštećenja na pakiranju
ili certifikatu o sjemenu na pakiranju.
3) Na zahtjev dobavljača sitna *A pakiranja i sitna B pakiranja sjemena
kategorija certificirano i komercijalno* mogu se pakirati, plombirati i označiti
pod stručnim nadzorom ili u okviru nadzora pod stručnom kontrolom uz
ispunjavanje uvjeta propisanih člankom 23. stavak 5. Zakona;
4) Pakiranje sjemena iz stavka 1. ovoga članka smatra se originalnim pakiranjem.
5) Zavod može odobriti dobavljaču plombiranje i označavanje pod stručnom
kontrolom za sve kategorije sjemena.
6) Zavod će odobriti dobavljaču provođenje plombiranja i označavanja prema
stavku 5. ovoga članka ako ima zaposlenog djelatnika kao nadzornika za
obavljanje poslova nadzora pod stručnom kontrolom, a koji:
a) je inženjer ili diplomirani inženjer agronomije/poljoprivrede odnosno
prvostupnik agronomije/poljoprivrede ili magistar agronomske/poljoprivredne
struke;
b) je završio obuku i ovlašten je za obavljanje stručnog nadzora pri Zavodu;
c) nema privatni interes u vezi plombiranja i označavanja;
d) je dao pismenu izjavu da će pakiranje plombirati i označavati te voditi
evidencije u skladu sa Zakonom i ovim Pravilnikom.
7) Kod dobavljača iz stavka 6. ovoga članka Zavod provodi stručnu kontrolu tako
da postupak plombiranja i označavanja pakiranja nadzire kod najmanje 5% partija
sjemena.
8) Dobavljaču kojemu se na tržištu ili u stručnoj kontroli iz stavka 7. ovoga
članka utvrde neispravno plombirana i označena pakiranja sjemena Ministarstvo će
trajno ili na određeno razdoblje zabraniti stavljanje na tržište takvog sjemena
ili će naložiti povlačenje s tržišta takvog sjemena u određenoj ili cjelokupnoj
količini. Ujedno Ministarstvo će trajno ili privremeno brisati iz Upisnika
dobavljača sjemena koji stavlja takvo sjeme na tržište.
9) Mjere koje se poduzmu u skladu sa stavkom 8. ovoga članka ukinut će se čim se
sa sigurnošću utvrdi da će pakiranja sjemena ubuduće udovoljavati uvjetima
propisanim u pogledu plombiranja i označavanja pakiranja.

Članak 18.

1) Pakiranja su plombirana kada su zatvorena prošivanjem ili lijepljenjem
strojem (toplinski, pod tlakom) i na drugi način (vreće s ventilom) ako su
konačno zatvorena na način da se pakiranje ne može otvoriti bez oštećenja plombe
ili ostavljanja traga oštećenja na pakiranju ili certifikatu o sjemenu na
pakiranju. Kada se pakiranje zatvara vezivanjem, vez se mora osigurati metalnom
ili plastičnom plombom. Na plombi mora biti vidljivo ispisana oznaka pravne ili
fizičke osobe koja je sjeme pakirala.
2) Dobavljač vodi knjigu evidencije plombiranja pakiranja u skladu s evidencijom
o masi preuzetog sjemena prema Obrascu 7a koji se nalazi u Dodatku 6. ovoga
Pravilnika.

Članak 19.

1) Prilikom stavljanja na tržište pakiranje sjemena krmnog bilja kategorija
osnovno sjeme, certificirano sjeme, certificirano sjeme prve generacije,
certificirano sjeme druge generacije i komercijalno sjeme, osim kada sjeme
kategorija certificirano sjeme, certificirano sjeme prve generacije,
certificirano sjeme druge generacije i komercijalno sjeme dolazi u *sitnim A*i
*sitnim B pakiranjima, mora*:
– biti označeno s vanjske strane Certifikatom o sjemenu na pakiranju koji
prethodno nije upotrebljavan i pričvršćen je plombom na pakiranje. Certifikat o
sjemenu na pakiranju sadrži podatke propisane u Dodatku 4. dio A ovoga
Pravilnika na hrvatskom jeziku u boji propisanoj za kategoriju sjemena.
Certifikat o sjemenu na pakiranju mora biti:
– bijele boje s dijagonalnom ljubičastom crtom za oplemenjivačevo i predosnovno
sjeme,
– bijele boje za osnovno sjeme,
– plave boje za certificirano sjeme prve generacije,
– crvene boje za certificirano sjeme druge i sljedećih generacija,
– zelene boje za mješavinu sjemena
– smeđe boje za komercijalno sjeme i sjeme sorte koja nije na Sortnoj listi
Republike Hrvatske
– sive boje za sjeme koje nije konačno certificirano,
Ako se upotrebljava certifikat s perforacijom takav certifikat se treba
pričvrstiti za pakiranje uzicom koja se pri tome mora plombirati.
– pratiti Certifikat o sjemenu uz otpremnicu odnosno službeni dokument u boji
istoj kao i Certifikat o sjemenu na pakiranju koji sadrži najmanje podatke
propisane u Dodatku 4. A. I. a) 3., 5. i 6., a u slučaju komercijalnog sjemena
podatke propisane u Dodatku 4. A. I. b) 2., 4. i 6. ovoga Pravilnika na
hrvatskom jeziku. Certifikat o sjemenu uz otpremnicu, odnosno službeni dokument
nije potreban ako su ti podaci neizbrisivo otisnuti na pakiranju ili ako je
pakiranje označeno Certifikatom o sjemenu na pakiranju u vidu naljepnice ili
Certifikatom o sjemenu na pakiranju od nepoderivog materijala sa kojeg se podaci
ne mogu obrisati.
2) Pakiranja sjemena mogu biti označena i Certifikatom o sjemenu na pakiranju u
obliku naljepnice koja mora biti pričvršćena tako da se njeno skidanje ili
zamjena ne može obaviti bez oštećenja Certifikata o sjemenu ili pakiranja.
3) Iznimno u odnosu na zahtjeve iz stavka 1. ovoga članka na tržište se može
staviti pakiranje sjemena kategorija osnovno i certificirano svih generacija na
kojemu su podaci iz Certifikata o sjemenu na pakiranju u obliku neizbrisivog
otiska na pakiranju.
4) Zavod može ovlastiti dobavljača za označavanje u skladu sa stavkom 2. i 3.
ovoga članka. u okviru nadzora pod stručnom kontrolom.
5) Označavanje prema stavku 2. i 3. ovoga članka Zavod može odobriti dobavljaču
koji stavlja na tržište sjeme pakirano i plombirano u skladu s člankom 17.
stavak 1. i 4. ovoga Pravilnika uz uvjet da dobavljač osigurava pouzdan sustav
evidentiranja broja otisnutih certifikata i o tome izvještava Zavod.
6) U označavanju prema stavku 3. ovoga članka na pakiranju se trebaju otisnuti
sljedeći podaci iz Certifikata o sjemenu na pakiranju: broj partije te mjesec i
godina plombiranja uz naznaku »plombirano….«. Pored ovih podataka na svakom
pakiranju dobavljač mora otisnuti službeno dodijeljen serijski broj Certifikata
o sjemenu na pakiranju.
7) Dobavljač i Zavod vode evidenciju o označavanju iz stavka 6. ovoga članka sa
podacima o količinama sjemena koja je označena na način iz stavka 3. ovoga
članka, uključivo broj i sadržaj pakiranja svake partije, kao i dodijeljeni
serijski brojevi.

Članak 20.

1) Sva pakiranja sjemena krmnog bilja mogu biti dodatno označena i Certifikatom
proizvođača na način da je Certifikat proizvođača odvojen od Certifikata o
sjemenu na pakiranju iz članka 19. ovoga Pravilnika ili je u formi proizvođačke
informacije koja je otisnuta na pakiranju.
2) Certifikat proizvođača ne smije biti u boji i formi službenog Certifikata o
sjemenu na pakiranju iz članka 19. stavka 1. ovoga Pravilnika i može biti
istaknut na pakiranju na način da se ne može zamijeniti sa službenim
certifikatom. Certifikat proizvođača može sadržavati podatke i znak proizvođača,
podatke s Certifikata o sjemenu na pakiranju i druge podatke vezane uz sjeme i
proizvodnju usjeva.
3) Pod proizvođačem u smislu stavka 1. i 2. ovoga članka podrazumijeva se
dobavljač sjemena koji prvi u originalnom pakiranju stavlja sjeme na tržište.
4) Sjeme krmnog bilja koje se stavlja na tržište u skladu s člankom 28. stavkom
1. ovoga Pravilnika, prilikom stavljanja na tržište mora se pakirati i označiti
u skladu s člankom 17., 18. i 19. ovoga Pravilnika. Dobavljač sjemena koji
stavlja takvo pakiranje sjemena na tržište mora ga označiti i dodatnim
certifikatom na kojemu će navesti sljedeće podatke: % klijavosti, ime i adresu
prebivališta ili sjedišta dobavljača te broj partije sjemena.
5) Sjeme krmnog bilja koje se stavlja na tržište u skladu s člankom 28. stavkom
2. ovoga Pravilnika prilikom stavljanja na tržište mora se pakirati i označiti u
skladu s člankom 17., 18. i 19. ovoga Pravilnika. Dobavljač sjemena koji stavlja
takvo pakiranje sjemena na tržište mora ga označiti i dodatnim certifikatom na
kojemu će navesti sljedeće podatke: % klijavosti, ime i adresu prebivališta ili
sjedišta dobavljača te broj partije sjemena.
6) Sjeme krmnog bilja koje se stavlja na tržište u skladu s člankom 28. stavkom
4. ovoga Pravilnika označit će se Certifikatom o sjemenu na pakiranju i
Certifikatom o sjemenu uz otpremnicu, odnosno certifikatom proizvođača, u boji
propisanoj za kategoriju uz naznaku: »sjeme ne ispunjava uvjete propisane za
kategoriju«;
7) Sjeme krmnog bilja koje se stavlja na tržište u skladu s člankom 28. stavkom
5. ovoga Pravilnika označit će se Certifikatom o sjemenu na pakiranju i
Certifikatom o sjemenu uz otpremnicu, odnosno Certifikatom proizvođača, u smeđoj
boji u skladu s člankom 19. ovoga Pravilnika uz naznaku: »sjeme ne ispunjava
uvjete propisane za kategoriju«.
8) Način označavanja sjemena sorte koja je genetski modificirana mora biti u
skladu sa posebnim propisima o genetski modificiranim organizmima.
9) Kod sorte koja je genetski modificirana na Certifikatu o sjemenu na
pakiranju, Certifikatu o sjemenu uz otpremnicu i Certifikatu proizvođača mora se
staviti naznaka: »genetski modificirana sorta«
10) Pakiranje sjemena kategorija osnovno, certificirano i komercijalno sjeme
koje je tretirano bilo kojim kemijskim sredstvom na Certifikatu o sjemenu na
pakiranju i Certifikatu dobavljača mora sadržavati naznaku: »tretirano i naziv
aktivne tvari«. U slučaju da sjeme nije tretirano kemijskim sredstvom naznačit
će se: »nije tretirano«.
11) Sjeme koje udovoljava uvjetima iz članka 29. stavka 2. ovoga Pravilnika može
na Certifikatu o sjemenu na pakiranju i Certifikatu o sjemenu uz otpremnicu kao
i na Certifikatu proizvođača sadržavati naznaku: »sjeme iz ekološke
proizvodnje«.
12) Sjeme koje ispunjava strože uvjete vezane uz prisutnost divlje zobi (Avena
fatua) može na certifikatu o sjemenu na pakiranju i certifikatu uz otpremnicu
imati naznaku: »ispunjava više zahtjeve na prisutnost Avena fatua«.
13) Uvjeti i način utvrđivanja prisutnosti divlje zobi iz stavka 12. ovoga
članka nalaze se u Dodatku 2. ovoga Pravilnika.

Članak 21.

Oplemenjivačevo sjeme uzgojeno od generacija koje prethode osnovnom sjemenu
odnosno predosnovno sjeme može se staviti na tržište ako je službeno nadzirano u
skladu s odredbama koje se primjenjuju pri certifikaciji osnovnog sjemena,
pakirano u skladu s člankom 17. i 18. ovoga Pravilnika i označeno Certifikatom o
sjemenu na pakiranju, u boji propisanoj člankom 19. stavak 1. podstavak 1. ovoga
Pravilnika, na kojemu su navedeni najmanje sljedeći podaci:
– tijelo nadležno za certifikaciju i država ili njihova prepoznatljiva kratica,

– broj partije,
– mjesec i godina plombiranja, ili
– mjesec i godina zadnjeg službenog uzimanja uzorka za potrebe certificiranja,

– vrsta (latinski i hrvatski naziv),
– sorta,
– opis »predosnovno sjeme«,
– broj generacija koje prethode sjemenu kategorije »certificirano sjeme« ili
»certificirano sjeme prve generacije«.

Članak 22.

1) Na tržište se može staviti i naturalno sjeme koje nije
konačno certificirano.
2) Sjeme koje nije konačno certificirano stavlja se na tržište pakirano i
plombirano u skladu sa ovim Pravilnikom i označeno Certifikatom o sjemenu na
pakiranju i Certifikatom o sjemenu uz otpremnicu u sivoj boji sa podacima u
skladu s Dodatkom 4. ovoga Pravilnika.
3) Sjeme iz stavka 2. ovoga članka mora imati Uvjerenje u skladu s člankom 15.
stavkom 2. Zakona.

Članak 23.

1) Sva pakiranja sjemena krmnog bilja koja su službeno plombirana ne smiju se
ponovo jednom ili više puta plombirati, osim u okviru stručnog nadzora ili
nadzora pod stručnom kontrolom.
2) U slučaju ponovnog pakiranja i plombiranja sjemena krmnog bilja, osim sitnih
pakiranja, dobavljač Zavodu podnosi Zahtjev za postupak ponovnog pakiranja i
plombiranja sjemena. Zahtjev je propisan na Obrascu 8a. u Dodatku 6. ovoga
Pravilnika.
3) Skinute plombe i Certifikati o sjemenu na pakiranju moraju se uništiti u
nazočnosti ovlaštene osobe Zavoda. O uništavanju plombi i Certifikata o sjemenu
na pakiranju sastavlja se zapisnik.
4) Na Certifikatu o sjemenu na pakiranju koji je izdan nakon ponovnog pakiranja
i plombiranja mora se staviti naznaka: »prepakirano« iza koje se navodi datum
ponovnog plombiranja pakiranja i naziv nadležnog tijela koje je obavilo nadzor
nad postupkom prepakiranja.

Članak 24.

1) *Sitna A pakiranja i sitna B pakiranja* moraju biti plombirana na način da je
onemogućeno njihovo otvaranje bez oštećenja plombe ili ostavljanja traga
oštećenja na pakiranju ili Certifikatu o sjemenu na pakiranju.
2) Iznimno u odnosu na članak 19. stavak 1. ovoga Pravilnika *sitna A i sitna B
pakiranja* moraju se označiti s vanjske strane Certifikatom proizvođača koji
sadrži podatke propisane u Dodatku 4. dio B otisnute ili utisnute na hrvatskom
jeziku ili jednom od službenih jezika Zajednice. Boja Certifikata proizvođača
jednaka je boji Certifikata o sjemenu na pakiranju koja je za pojedinu
kategoriju sjemena propisana člankom 19. stavkom 1. ovoga Pravilnika.
3) U slučaju da se radi o prozirnom pakiranju za sitna pakiranja iz stavka 1.
ovoga članka Certifikat proizvođača može se staviti s unutarnje strane pakiranja
pod uvjetom da se izvana može pročitati.
4) *Sitna B pakiranja* moraju s vanjske strane pakiranja ili na Certifikatu
proizvođača sadržavati službeno dodijeljen serijski broj.

Članak 25.

1) Zavod će na zahtjev dobavljača, a ukoliko je iz ponovljenog ispitivanja
kvalitete sjemena utvrđeno da sjeme ispunjava zahtjeve iz Dodatka 2. ovoga
Pravilnika, izdati odobrenje dobavljaču da se na Certifikatu o sjemenu uz
otpremnicu i Certifikatu o sjemenu na pakiranju stavi naznaka: »ponovno
ispitano« te u nastavku mjesec i godina ponovljenog ispitivanja kvalitete
sjemena.
2) Uz zahtjev za stavljanje naznake: »ponovno ispitano« dobavljač mora Zavodu
dostaviti i rezultat ispitivanja kvalitete sjemena ovlaštenog laboratorija.
3) Ponovljenim ispitivanjem kvalitete sjemena mora biti ispitana barem klijavost
sjemena.

*Stavljanje sjemena na tržište*
Članak 26.

1) Uz zahtjev za izdavanjem rješenja iz članka 28. stavka 1. podstavka 1. Zakona
dobavljač mora priložiti dokaz o provođenju znanstveno-istraživačkog ili
selekcijskog rada u sjemenarstvu.
2) Dokazom iz stavka 1. ovoga članka smatra se Potvrda o provođenju
znanstveno-istraživačkog ili selekcijskog rada u sjemenarstvu ili Program
znanstveno-istraživačkog ili selekcijskog rada u sjemenarstvu.
3) Malim količinama sjemena, u skladu s člankom 28. stavkom 1. podstavkom 1.
Zakona, smatraju se količine sjemena krmnog bilja do 2 kg pojedinačno po vrsti i
pojedinoj sorti.
4) Uz zahtjev za izdavanje rješenja iz članka 28. stavka 1. podstavka 2. Zakona
dobavljač mora priložiti dokaz da je za sortu podnijet zahtjev za upis u Sortnu
listu Republike Hrvatske.
5) Dokazom iz stavka 4. ovoga članka smatra se potvrda Zavoda da je sorta
uključena u postupak priznavanja.
6) Malim količinama sjemena u skladu s člankom 28. stavkom 1. podstavkom 2.
Zakona smatraju se količine sjemena krmnog bilja do 5 kg, pojedinačno po vrsti i
pojedinoj sorti.
7) Rješenjem će se odobriti stavljanje na tržište malih količina sjemena iz
stavka 6. ovoga članka u razdoblju od godinu dana.

Članak 27.

1) Sjeme sorti krmnog bilja koje su označene kao »čuvani biljni genetski izvor«
može se staviti na tržište na području Republike Hrvatske.
2) Dobavljač sjeme može staviti na tržište sjeme krmnog bilja koje je označeno
kao »čuvani biljni genetski izvor« u količini do 15 kg pojedinačno po vrsti i
pojedinoj sorti.
3) Uz Zahtjev za izdavanjem rješenja iz članka 28. stavka 2. Zakona podnositelj
Zahtjeva mora dostaviti dokaz da je evidentiran kao održivač takve sorte u banci
biljnih gena u skladu s člankom 6. Zakona.
4) O stavljanju na tržište sjemena temeljem rješenja iz stavka 3. ovoga članka
dobavljač mora voditi evidenciju pojedinačno po vrsti i pojedinoj sorti s
podacima o količini isporučenog sjemena i primatelju sjemena.

Članak 28.

1) Sjeme krmnog bilja kategorije osnovno i kategorija certificirano sjeme kod
crvene djeteline (Trifolium pratense L.) kada je takvo sjeme namijenjeno za
daljnju proizvodnju drugog certificiranog sjemena, a koje ne ispunjavaju uvjete
propisane u Dodatku 2. ovoga Pravilnika u pogledu klijavosti, može se službeno
certificirati i staviti na tržište u skladu s člankom 21. stavak 3. podstavak 1.
Zakona uz obvezu da se pakira i označi u skladu s člankom 20. stavak 4. ovoga
Pravilnika.
2) Sjeme krmnog bilja kategorije osnovno, certificirano svih generacija ili
komercijalno sjeme može se u skladu s člankom 21. stavak 3. podstavak 2. Zakona,
a u cilju osiguranja brže opskrbe sjemenom, certificirati i staviti na tržište
do prvog kupca, kojemu je poznato ime i adresa, ako je pakirano, i označeno u
skladu s člankom 20. stavkom 5. ovoga Pravilnika.
3) Odredbe stavka 1. i 2. ovoga članka ne odnose se na sjeme koje se uvozi iz
trećih zemalja.
4) U slučaju nedovoljnih količina sjemena krmnog bilja kategorije osnovno,
certificirano svih generacija ili komercijalno sjeme može se u skladu s člankom
28. stavak 3. podstavak 1. Zakona staviti na tržište sjeme krmnog bilja iako ne
udovoljava uvjetima za kategoriju i za izdavanje certifikata, a uz obvezu da se
označi u skladu s člankom 20. stavak 6. ovoga Pravilnika.
5) U slučaju nedovoljnih količina sjemena krmnog bilja kategorije osnovno,
certificirano, ili komercijalnog može se u skladu s člankom 28. stavak 3.
podstavak 2. Zakona staviti na tržište sjeme sorte koja nije upisana u Sortnu
listu Republike Hrvatske, a uz obvezu da se označi u skladu s člankom 20. stavak
7. ovoga Pravilnika.

Članak 29.

1) Sjeme krmnog bilja koje je tretirano bilo kojim kemijskim sredstvom može se
staviti na tržište ukoliko je označeno u skladu s člankom 20. stavkom 10. ovoga
Pravilnika.
2) Sjeme krmnog bilja koje udovoljava uvjetima za ekološku proizvodnju mora
pored zahtjeva iz Zakona i ovoga Pravilnika ispunjavati i posebne zahtjeve
utvrđene u propisima koji uređuju ekološku proizvodnju.

Članak 30.

1) Trgovinom sjemena mogu se baviti pravne ili fizičke osobe koje su
registrirane u sudskom ili obrtnom registru za djelatnost trgovine na veliko ili
trgovine na malo.
2) Trgovinom sjemena na veliko može se baviti pravna ili fizička osoba koja ima
zaposlenog diplomiranog inženjera agronomije/poljoprivrede ili magistra
agronomske/poljoprivredne struke.
3) Trgovinom sjemena na malo može se baviti pravna ili fizička osoba koja u
svakoj prodavaonici ima zaposlenog djelatnika sa završenim IV. (četvrtim)
stupnjem obrazovanja poljoprivredne struke.
4) Pravne i fizičke osobe iz stavka 1. ovoga članka dužne su sjeme držati u
uvjetima koji osiguravaju održavanje njegove kakvoće.

*Uvoz sjemena*
Članak 31.

1) Sjeme krmnog bilja koje se uvozi i stavlja na tržište mora biti originalno
pakirano i označeno OECD certifikatom o sjemenu na pakiranju, odnosno OECD
etiketom osim u slučaju vrsta koje se ne nalaze u sustavu OECD certificiranja.
2) U slučaju vrsta koje se ne nalaze u sustavu OECD certificiranja prihvaća se
EU certifikat o sjemenu na pakiranju izdan od službenog kontrolnog tijela države
članice Zajednice u skladu sa uvjetima smjernica kojima je regulirano stavljanje
na tržište sjemena krmnog bilja, a za koji je utvrđeno da ispunjava uvjete za
priznavanje istovjetnosti u skladu s člankom 29. stavkom 3. i 4. Zakona.
3) Svaku pošiljku partije sjemena krmnog bilja koja se uvozi i stavlja na
tržište mora, pored certifikata iz stavka 1. ovoga članka, pratiti OECD
certifikat o sortnosti i ISTA ili AOSA certifikat o kakvoći sjemena, osim
sjemena koje je označeno sukladno stavku 2. ovoga članka koje mora pratiti
prateći dokument izdan od nadležnog tijela države članice Zajednice.
4) Certifikat o sjemenu na pakiranju iz stavka 1. ovoga članka mora sadržavati
podatke propisane Dodatkom 4. ovoga Pravilnika u skladu sa vrstom pakiranja, a
Certifikat o sjemenu kao prateći dokument mora sadržavati najmanje podatke iz
Dodatka 4. A. I. a) 3., 5. i 6., a u slučaju komercijalnog sjemena podatke
propisane u Dodatku 4. A. I. b) 2., 4. i 6. ovoga Pravilnika.
5) U skladu sa stavkom 1. i 2. ovoga članka, uz prethodnu suglasnost
Ministarstva, Zavod će utvrditi popis nadležnih tijela i ovlaštenih laboratorija
te isti objaviti na svojim web stranicama.
6) Prilikom pregleda pošiljke sjemena na graničnom prijelazu ili na određenim
mjestima unutar države koji su pod carinskim nadzorom fitosanitarni inspektor
kontrolira da li je:
– dobavljač propisno upisan i registriran u Upisniku dobavljača sjemena,
– pakiranje sjemena originalno pakirano i pošiljka sjemena označena u skladu sa
stavkom 1. i 2. ovoga članka,
– Certifikat o sjemenu na pakiranju i certifikat koji prati partiju sjemena
izdan od nadležnog tijela koje se nalazi na popisu iz stavka 5. ovoga članka,
– sjeme udovoljava uvjetima propisanim ovim Pravilnikom i Zakonom u pogledu
sorte, kategorije i kvalitete.
7) Uvoznik vodi evidenciju o uvezenim količinama sjemena čija je masa partije
preko 2 kg s podacima o:
– vrsti,
– sorti,
– kategoriji,
– zemlji proizvodnje sjemena,
– nadležnom tijelu koje je izdalo Certifikat o sortnosti (obavilo stručni
nadzor),
– državi izvoznici (otpreme),
– uvozniku,
– količini sjemena
8) Obrazac evidencije iz stavka 7. ovoga članka propisan je na Obrascu 7b koji
se nalazi u Dodatku 6. ovoga Pravilnika.
9) Izvješće o uvezenim količinama sjemena preko 2 kg uz navođenje podataka iz
Obrasca 7b uvoznik dostavlja Zavodu najkasnije u roku 30 dana od dana uvoza.
10) U slučaju uvoza sjemena u skladu sa odredbom članka 31. stavak 1. Zakona po
pojedinom uzorku sjemena bilo da se radi o sorti ili hibridu može se uvesti do 5
kg sjemena krmnog bilja.
11) U slučaju uvoza sjemena u skladu sa odredbom članka 73. stavka 1. Zakona,
građani Republike Hrvatske mogu uvesti do 2 kg krmnog bilja.

PRIJELAZNE I ZAVRŠNE ODREDBE

Članak 32.

1) Danom stupanja na snagu ovoga Pravilnika prestaju važiti odredbe Pravilnika o
stručnom nadzoru nad sjemenskim usjevima poljoprivrednog bilja (»Narodne novine«
broj 4/05) i odredbe Pravilnika o temeljnim zahtjevima kakvoće, načinu
ispitivanja, pakiranju i deklariranju sjemena poljoprivrednog bilja (»Narodne
novine« broj 4/05, 49/05, 94/05, 13/06 i 73/06) u dijelu koji se odnosi na krmno
bilje.
2) Sjeme krmnog bilja koje je proizvedeno do stupanja na sagu ovoga Pravilnika,
može se pakirati, plombirati i deklarirati prema odredbama propisa iz stavka
1.ovoga članka i staviti na tržište do 30. lipnja 2008. godine.
3) Sjeme krmnog bilja stavljeno na tržište u skladu sa stavkom 2. ovoga članka
može ostati na tržištu do isteka roka valjanosti deklaracije o kakvoći sjemena.

Članak 33.

1) Od dana stupanja Republike Hrvatske u Europsku uniju u odnosu na odredbu
članka 19. stavka 1. podstavka 1. i 2. ovoga Pravilnika Certifikat o sjemenu na
pakiranju i Certifikat o sjemenu uz otpremnicu pored hrvatskog jezika može biti
i na jednom od službenih jezika Zajednice.
2) Prije stavljanja na tržište sjeme krmnog bilja koje je uvezeno mora biti
označeno certifikatima iz članka 31. stavka 1., 2. i 3. ovoga Pravilnika, bilo
da su isti tiskani na hrvatskom jeziku ili se prijevod certifikata na hrvatski
jezik nalazi uz službeni Certifikat o sjemenu na pakiranju odnosno kao prateći
dokument.

Članak 34.

Ovaj Pravilnik objavljuje se u »Narodnim novinama«, a stupa na snagu od 01.
siječnja 2008. godine.

Klasa: 011-02/07-01/66
Urbroj: 525-2-07-1
Zagreb, 2. prosinca 2007.

Ministar
**Petar Čobanković**, v. r.

DODATAK 1.

UVJETI KOJIMA MORAJU UDOVOLJAVATI SJEMENSKI USJEVI

1. Plodosmjena mora biti u skladu s vrstom i sortom usjeva koji se proizvodi.
Polje će biti dovoljno čisto od samoniklih biljaka koje su zaostale od
prethodnog usjeva.
2. Usjev će udovoljavati sljedećim standardima vezano uz udaljenost od susjednih
izvora peludi koja može rezultirati nepoželjnim stranim oprašivanjem:

|  |  |
| --- | --- |
| Usjev | Najmanja  udaljenost |
| 1 | 2 |
| Brassica spp., Phacelia tanacetifolia:  – za proizvodnju osnovnog sjemena  – za proizvodnju certificiranog sjemena  Vrste ili sorte osim Brassica spp., Phacelia tanacetifolia, Pisum sativum, sorti Poa pratensis navedene u trećoj rečenici točke 4. ovoga Dodatka, a vezano uz »apomiktične uniklonalne sorte«: | 400 m  200 m |
| – za proizvodnju sjemena koje je namijenjeno za daljnje umnažanje, površine do 2 hektara  – za proizvodnju sjemena koje je namijenjeno za daljnje umnažanje, površine veće od 2 hektara  – za proizvodnju sjemena koje je namijenjeno za proizvodnju krmnog bilja, površine do 2 hektara  – za proizvodnju sjemena koje je namijenjeno za proizvodnju krmnog bilja, površine veće od 2 hektara | 200 m  100 m  100 m  50 m |

Te udaljenosti se mogu zanemariti ukoliko je osigurana
dovoljna zaštita (npr. usjev visokih biljaka ili pojas šume) od bilo kojeg
nepoželjnog stranog oprašivača.
3. U sjemenskom usjevu prisutnost biljaka drugih vrsta, čije je sjeme teško
razlikovati od sjemena usjeva u laboratorijskom ispitivanju, mora biti u što
manjem broju.
Posebice, usjevi *lolium* vrsta ili × *Festulolium* moraju udovoljavati sljedećim
uvjetima: broj biljaka *lolium* vrsta ili × *Festulolium*, koje su drugačije od
vrsta iz sjemenskog usjeva, ne smije prelaziti:
– jedna na 50 m2 za proizvodnju osnovnog sjemena,
– jedna na 10 m2 za proizvodnju certificiranog sjemena.
4. Usjev mora imati zadovoljavajuću autentičnost i čistoću sorte.
Sjemenski usjevi krmnog bilja, osim vrsta *Pisum sativum, Vicia faba, Brassica
napus* var. *napobrassica*, *Brassica oleracea* convar. *acephala* ili
*Poa pratensis*,
moraju udovoljavati sljedećim standardima: broj biljaka koje su atipične i očito
ne pripadaju sorti, ne smije prelaziti:
– jedna na 30 m2 za proizvodnju osnovnog sjemena,
– jedna na 10 m2 za proizvodnju certificiranog sjemena
U slučaju *Poa pratensis* broj biljaka koje su atipične i očito ne pripadaju
sorti, ne smije prelaziti:
– jedna na 20 m2 za proizvodnju osnovnog sjemena,
– četiri na 10 m2 za proizvodnju certificiranog sjemena;
ipak, u slučaju sorti koje su službeno klasificirane kao »apomiktične
uniklonalne sorte« prema utvrđenom postupku, broj biljaka koje su atipične i
očito ne pripadaju sorti i čiji broj ne prelazi šest na 10 m2, može se smatrati
da udovoljavaju prije spomenutim standardima za proizvodnju certificiranog
sjemena.
U slučaju vrsta *Pisum sativum, Vicia faba, Brassica napus* var. *napobrassica,
Brassica oleracea* convar. *acephala* samo je prva rečenica primjenljiva.
5. Prisutnost štetnih organizama koji umanjuju upotrebljivost sjemena mora biti
na najmanjoj mogućoj razini.
Stručni nadzor će biti proveden u skladu sa sljedećim uvjetima:
A. Stanje i faza razvoja usjeva dozvoljavat će primjereno ispitivanje.
B. U tijeku vegetacije mora se provesti najmanje jedan nadzor.
C. Veličina, broj i raspodjela dijelova polja na kojima će se vršiti nadzor u
svrhu ispitivanja jesu li ispunjene odredbe ovog Dodatka odrediti će se u skladu
s primjerenim metodama (OECD) koje će objaviti Zavod za sjemenarstvo i
rasadničarstvo.

DODATAK 2.

UVJETI KOJIMA MORA UDOVOLJAVATI SJEME

Poglavlje I.

CERTIFICIRANO SJEME

1. Sjeme mora imati zadovoljavajuću autentičnost i čistoću sorte.
Posebice, za sjeme sljedećih vrsta minimalna čistoća sorte mora biti:
– sorte *Poa pratensis*, navedene u trećoj rečenici točke 4. Dodatka 1., koje se
odnose na »apomiktične uniklonalne sorte«, *Brassica napus* var. *napobrassica* i
*Brassica oleracea* convar. *acephala*: 98%
– *Pisum sativum, Vicia faba*:
– certificirano sjeme prve generacije: 99%,
– certificirano sjeme druge i sljedećih generacija: 98%.
Minimalna čistoća sorte bit će uglavnom utvrđena kroz nadzor u polju u skladu s
uvjetima iz Dodatka 1.
2. Sjeme mora udovoljavati standardima ili drugim uvjetima s obzirom na
klijavost, analitičku čistoću i prisutnost sjemena drugih biljnih vrsta,
uključujuću sjeme Lupine druge boje i sjeme gorke Lupine u skladu s Tablicom 2
A.

***Tablica 2.A.***

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Vrsta | Klijavost | | Analitička čistoća | | | | | | | | Najveći sadržaj sjemena drugih biljnih vrsti u uzorku mase navedene u stupcu 4 Dodatka 3. (ukupno po stupcu) | | | Uvjeti u pogledu sadržaja sjemena Lupine druge boje i sjemena gorke Lupine |
| Najmanja klijavost (% od čistog sjemena) | Najveći sadržaj tvrdog sjemena (% čistog sjemena) | Najmanja analitička čistoća (maseni %) | Najveći sadržaj sjemena drugih biljnih vrsti  (maseni %) | | | | | | |
|  |  |  | Ukupno | Pojedinačne vrste | *Agrop-yron repens* | *Alopecurus myosuroides* | *Melilotus* spp. | *Raphanus  raphanistrum* | *Sinapis arvensis* | *Avena  fatua,  Avena  ludovi-ciana,  Avena  sterilis* | *Cuscuta*   spp. | *Rumex*   spp. osim *Rumex acetosella* i  *Rumex maritimus* |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| *Agrostis canina* | 75 (a) |  | 90 | 2,0 | 1,0 | 0,3 | 0,3 |  |  |  | 0 | 0 (j) (k) | 2 (n) |  |
| *Agrostis gigantea* | 80 (a) |  | 90 | 2,0 | 1,0 | 0,3 | 0,3 |  |  |  | 0 | 0 (j) (k) | 2 (n) |  |
| *Agrostis stolonifera* | 75 (a) |  | 90 | 2,0 | 1,0 | 0,3 | 0,3 |  |  |  | 0 | 0 (j) (k) | 2 (n) |  |
| *Agrostis capillaris* | 75 (a) |  | 90 | 2,0 | 1,0 | 0,3 | 0,3 |  |  |  | 0 | 0 (j) (k) | 2 (n) |  |
| *Alopecurus pratensis* | 70 (a) |  | 75 | 2,5 | 1,0 (f) | 0,3 | 0,3 |  |  |  | 0 | 0 (j) (k) | 5 (n) |  |
| *Arrhenatherum elatius* | 75 (a) |  | 90 | 3,0 | 1,0 (f) | 0,5 | 0,3 |  |  |  | 0 (g) | 0 (j) (k) | 5 (n) |  |
| *Bromus catharticus* | 75 (a) |  | 97 | 1,5 | 1,0 | 0,5 | 0,3 |  |  |  | 0 (g) | 0 (j) (k) | 10 (n) |  |
| *Bromus sitchensis* | 75 (a) |  | 97 | 1,5 | 1,0 | 0,5 | 0,3 |  |  |  | 0 (g) | 0 (j) (k) | 10 (n) |  |
| *Cynodon dactylon* | 70 (a) |  | 90 | 2,0 | 1,0 | 0,3 | 0,3 |  |  |  | 0 | 0 (j) (k) | 2 |  |
| *Dactylis glomerata* | 80 (a) |  | 90 | 1,5 | 1,0 | 0,3 | 0,3 |  |  |  | 0 | 0 (j) (k) | 5 (n) |  |
| *Festuca arundinacea* | 80 (a) |  | 95 | 1,5 | 1,0 | 0,5 | 0,3 |  |  |  | 0 | 0 (j) (k) | 5 (n) |  |
| *Festuca ovina* | 75 (a) |  | 85 | 2,0 | 1,0 | 0,5 | 0,3 |  |  |  | 0 | 0 (j) (k) | 5 (n) |  |
| *Festuca pratensis* | 80 (a) |  | 95 | 1,5 | 1,0 | 0,5 | 0,3 |  |  |  | 0 | 0 (j) (k) | 5 (n) |  |
| *Festuca rubra* | 75 (a) |  | 90 | 1,5 | 1,0 | 0,5 | 0,3 |  |  |  | 0 | 0 (j) (k) | 5 (n) |  |
| × *Festulolium* | 75 (a) |  | 96 | 1,5 | 1,0 | 0,5 | 0,3 |  |  |  | 0 | 0 (j) (k) | 5 (n) |  |
| *Lolium multiflorum* | 75 (a) |  | 96 | 1,5 | 1,0 | 0,5 | 0,3 |  |  |  | 0 | 0 (j) (k) | 5 (n) |  |
| *Lolium perenne* | 80 (a) |  | 96 | 1,5 | 1,0 | 0,5 | 0,3 |  |  |  | 0 | 0 (j) (k) | 5 (n) |  |
| *Lolium* ×  *boucheanum* | 75 (a) |  | 96 | 1,5 | 1,0 | 0,5 | 0,3 |  |  |  | 0 | 0 (j) (k) | 5 (n) |  |
| *Phalaris aquatica* L. | 75 (a) |  | 96 | 1,5 | 1,0 | 0,3 | 0,3 |  |  |  | 0 | 0 (j) (k) | 5 |  |
| *Phleum bertolonii* | 80 (a) |  | 96 | 1,5 | 1,0 | 0,3 | 0,3 |  |  |  | 0 | 0 (k) | 5 |  |
| *Phleum pratense* | 80 (a) |  | 96 | 1,5 | 1,0 | 0,3 | 0,3 |  |  |  | 0 | 0 (k) | 5 |  |
| *Poa annua* | 75 (a) |  | 85 | 2,0 (c) | 1,0 (c) | 0,3 | 0,3 |  |  |  | 0 | 0 (j) (k) | 5 (n) |  |
| *Poa nemoralis* | 75 (a) |  | 85 | 2,0 (c) | 1,0 (c) | 0,3 | 0,3 |  |  |  | 0 | 0 (j) (k) | 2 (n) |  |
| *Poa palustris* | 75 (a) |  | 85 | 2,0 (c) | 1,0 (c) | 0,3 | 0,3 |  |  |  | 0 | 0 (j) (k) | 2 (n) |  |
| *Poa pratensis* | 75 (a) |  | 85 | 2,0 (c) | 1,0 (c) | 0,3 | 0,3 |  |  |  | 0 | 0 (j) (k) | 2 (n) |  |
| *Poa trivialis* | 75 (a) |  | 85 | 2,0 (c) | 1,0 (c) | 0,3 | 0,3 |  |  |  | 0 | 0 (j) (k) | 2 (n) |  |
| *Trisetum flavescens* | 70 (a) |  | 75 | 3,0 | 1,0 (f) | 0,3 | 0,3 |  |  |  | 0 (h) | 0 (j) (k) | 2 (n) |  |
|  |  |  |  |  |  |  |  |  |  |  |  |  |  |  |
| LEGUMINOSAE |  |  |  |  |  |  |  |  |  |  |  |  |  |  |
| *Hedysarum coronarium* | 75 (a) (b) | 30 | 95 | 2,5 | 1,0 |  |  | 0,3 |  |  | 0 | 0 (k) | 5 |  |
| *Lotus corniculatus* | 75 (a) (b) | 40 | 95 | 1,8 (d) | 1,0 (d) |  |  | 0,3 |  |  | 0 | 0 (l)  (m) | 10 |  |
| *Lupinus albus* | 80 (a) (b) | 20 | 98 | 0,5 (e) | 0,3 (e) |  |  | 0,3 |  |  | 0 (i) | 0 (j) | 5 (n) | (o) (p) |
| *Lupinus angustifolius* | 75 (a) (b) | 20 | 98 | 0,5 (e) | 0,3 (e) |  |  | 0,3 |  |  | 0 (i) | 0 (j) | 5 (n) | (o) (p) |
| *Lupinus luteus* | 80 (a) (b) | 20 | 98 | 0,5 (e) | 0,3 (e) |  |  | 0,3 |  |  | 0 (i) | 0 (j) | 5 (n) | (o) (p) |
| *Medicago lupulina* | 80 (a) (b) | 20 | 97 | 1,5 | 1,0 |  |  | 0,3 |  |  | 0 | 0 (l) (m) | 10 |  |
| *Medicago sativa* | 80 (a) (b) | 40 | 97 | 1,5 | 1,0 |  |  | 0,3 |  |  | 0 | 0 (l) (m) | 10 |  |
| *Medicago* ×  *varia* | 80 (a) (b) | 40 | 97 | 1,5 | 1,0 |  |  | 0,3 |  |  | 0 | 0 (l) (m) | 10 |  |
| *Onobrychis viciifolia* | 75 (a) (b) | 20 | 95 | 2,5 | 1,0 |  |  | 0,3 |  |  | 0 | 0 (j) | 5 |  |
| *Pisum sativum* | 80 (a) |  | 98 | 0,5 | 0,3 |  |  | 0,3 |  |  | 0 | 0 (j) | 5 (n) |  |
| *Trifolium alexandrinum* | 80 (a) (b) | 20 | 97 | 1,5 | 1,0 |  |  | 0,3 |  |  | 0 | 0 (l) (m) | 10 |  |
| *Trifolium hybridum* | 80 (a) (b) | 20 | 97 | 1,5 | 1,0 |  |  | 0,3 |  |  | 0 | 0 (l) (m) | 10 |  |
| *Trifolium incarnatum* | 75 (a) (b) | 20 | 97 | 1,5 | 1,0 |  |  | 0,3 |  |  | 0 | 0 (l) (m) | 10 |  |
| *Trifolium pratense* | 80 (a) (b) | 20 | 97 | 1,5 | 1,0 |  |  | 0,3 |  |  | 0 | 0 (l) (m) | 10 |  |
| *Trifolium repens* | 80 (a) (b) | 40 | 97 | 1,5 | 1,0 |  |  | 0,3 |  |  | 0 | 0 (l) (m) | 10 |  |
| *Trifolium resupinatum* | 80 (a) (b) | 20 | 97 | 1,5 | 1,0 |  |  | 0,3 |  |  | 0 | 0 (l) (m) | 10 |  |
| *Trigonella foenumgraecum* | 80 (a) |  | 95 | 1,0 | 0,5 |  |  | 0,3 |  |  | 0 | 0 (j) | 5 |  |
| *Vicia faba* | 80 (a) (b) | 5 | 98 | 0,5 | 0,3 |  |  | 0,3 |  |  | 0 | 0 (j) | 5 (n) |  |
| *Vicia pannonica* | 85 (a) (b) | 20 | 98 | 1,0 (e) | 0,5 (e) |  |  | 0,3 |  |  | 0 (i) | 0 (j) | 5 (n) |  |
| *Vicia sativa* | 85 (a) (b) | 20 | 98 | 1,0 (e) | 0,5 (e) |  |  | 0,3 |  |  | 0 (i) | 0 (j) | 5 (n) |  |
| *Vicia villosa* | 85 (a) (b) | 20 | 98 | 1,0 (e) | 0,5 (e) |  |  | 0,3 |  |  | 0 (i) | 0 (j) | 5 (n) |  |
|  |  |  |  |  |  |  |  |  |  |  |  |  |  |  |
| OSTALE VRSTE |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
| *Brassica napus* var.  *napobrassica* | 80 (a) |  | 98 | 1,0 | 0,5 |  |  |  | 0,3 | 0,3 | 0 | 0 (j) (k) | 5 |  |
| *Brassica oleracea* convar. *accephala* var. *medullosa* + var.  *viridis* | 75 (a) |  | 98 | 1,0 | 0,5 |  |  |  | 0,3 | 0,3 | 0 | 0 (j) (k) | 10 |  |
| *Phacelia tanacetifolia* | 80 (a) |  | 96 | 1,0 | 0,5 |  |  |  |  |  | 0 | 0 (j) (k) |  |  |
| *Raphanus sativus* var.  *oleiformis* | 80 (a) |  | 97 | 1,0 | 0,5 |  |  |  | 0,3 | 0,3 | 0 | 0 (j) | 5 |  |

B. Standardi ili drugi uvjeti navedeni u tablici u Poglavlju
I. (2) (A) Dodatka 2.:
a) sve čisto i zdravo sjeme koje ne klija nakon predtretmana smatrat će se
sjemenom koje je proklijalo,
b) do najveće navedene količine, tvrdo sjeme će se smatrati sjemenom sposobnim
za klijanje,
c) maseni udio od 0,8% sjemena drugih *Poa* vrsti ne smatra se nečistoćom,
d) maseni udio od 1% sjemena *Trifolium pratense* ne smatra se nečistoćom,
e) maseni udio od 0,5 % sjemena *Lupinus albus, Lupinus angustifolius, Lupinus
luteus, Pisum sativum, Vicia faba, Vicia pannonica, Vicia sativa, Vicia villosa*
u drugim pripadajućim vrstama ne smatra se nečistoćom,
f) propisani maseni udio sjemena pojedinačnih vrsti neće se odnositi na sjeme
*Poa* spp.,
g) maksimalan broj od dvije sjemenke *Avena fatua, Avena ludoviciana, Avena
sterilis* u uzorku propisane mase, neće se smatrati nečistoćom, ukoliko drugi
uzorak iste mase ne sadrži niti jedno sjeme tih vrsta,
h) prisutnost jedne sjemenke *Avena fatua, Avena ludoviciana, Avena sterilis* u
uzorku propisane mase, neće se smatrati nečistoćom, ukoliko drugi uzorak,
dvostuko veći od propisane mase ne sadrži niti jedno sjeme tih vrsti,
i) utvrđivanje broja sjemenki *Avena fatua, Avena ludoviciana, Avena sterilis*ne
mora biti provedeno, osim ako postoji sumnja da uvjeti iz stupca 12 nisu
zadovoljeni,
j) utvrđivanje broja sjemenki *Cuscuta* spp. ne mora biti provedeno, osim ako
postoji sumnja da uvjeti iz stupca 13 nisu zadovoljeni,
k) prisutnost jedne sjemenke *Cuscuta* spp. u uzorku propisane mase neće se
smatrati nečistoćom, ukoliko drugi uzorak iste mase ne sadrži niti jedno sjeme
*Cuscuta* spp.,
l) masa uzorka za utvrđivanje broja sjemenki *Cuscuta* spp. bit će dvostuko veća
od mase propisane u stupcu 4 Dodatka 3. za pripadajuće vrste,
m) prisutnost jedne sjemenke *Cuscuta* spp. u uzorku propisane mase neće se
smatrati nečistoćom, ukoliko drugi uzorak, dvostruko veći od propisane mase ne
sadrži niti jedno sjeme *Cuscuta* spp.,
n) utvrđivanje broja sjemenki *Rumex* spp. osim *Rumex acetosella* i
*Rumex maritimus*
ne mora biti provedeno, osim ako se postoji sumnja da uvjeti iz stupca 14 nisu
zadovoljeni,
o) postotak prema broju sjemenki Lupine druge boje ne smije prelaziti:
– u gorkoj Lupini 2%
– u Lupinama osim gorke Lupine 1%,
p) postotak prema broju sjemenki gorke Lupine u sortama osim gorke Lupine ne
smije prelaziti 2,5%.
3. Prisutnost štetnih organizama koji umanjuju upotrebljivost sjemena mora biti
na najmanjoj mogućoj razini.

Poglavlje II.
OSNOVNO SJEME

Pored uvjeta navedenih u Poglavlju I. Dodatka 2. ovoga Pravilnika osnovno sjeme
mora ispuniti i dolje propisane uvjete:
1. Sjeme *Pisum sativum, Brassica napus* var. *napobrassica, Brassica oleracea* conv.
*acephala, Vicia faba* i sorte *Poa pratensis* navedene u trećoj rečenici točke 4.
Dodatka 1., koje se odnose na »apomiktične uniklonalne sorte« mora udovoljavati
sljedećim standardima ili drugim uvjetima: minimalna čistoća sorte mora biti
99,7%.
Minimalna čistoća sorte bit će uglavnom utvrđena kroz nadzor u polju u skladu s
uvjetima iz Dodatka 1.
2. Sjeme mora udovoljavati sljedećim standardima ili drugim uvjetima u skladu s
*Tablicom 2.A*.:

*Tablica 2. A.*

|  |  |  |  |  |  |  |  |
| --- | --- | --- | --- | --- | --- | --- | --- |
| Vrsta | Ukupno  (maseni %) | Najveći sadržaj sjemena drugih biljnih vrsti | | | | | Drugi standardi ili uvjeti |
| Sadržaj prema broju u uzorku mase navedene u stupcu 4 Dodatka 3. (ukupno po stupcu) | | | | |
| Pojedinačne vrste | *Rumex* spp. osim *Rumex acetosella* i *Rumex maritimus* | *Agropyron repens* | *Alopecurus myosuroides* | *Melilotus* spp. |
| 1 | 2 | 3 | 4 | 5 | 6 | 7 | 8 |
| *Agrostis canina* | 0,3 | 20 | 1 | 1 | 1 |  | (j) |
| *Agrostis gigantea* | 0,3 | 20 | 1 | 1 | 1 |  | (j) |
| *Agrostis stolonifera* | 0,3 | 20 | 1 | 1 | 1 |  | (j) |
| *Agrostis capillaris* | 0,3 | 20 | 1 | 1 | 1 |  | (j) |
| *Alopecurus pratensis* | 0,3 | 20 (a) | 2 | 5 | 5 |  | (j) |
| *Arrhenatherum elatius* | 0,3 | 20 (a) | 2 | 5 | 5 |  | (i) (j) |
| *Bromus catharticus* | 0,4 | 20 | 5 | 5 | 5 |  | (j) |
| *Bromus sitchensis* | 0,4 | 20 | 5 | 5 | 5 |  | (j) |
| *Cynodon dactylon* | 0,3 | 20 (a) | 1 | 1 | 1 |  | (j) |
| *Dactylis glomerata* | 0,3 | 20 (a) | 2 | 5 | 5 |  | (j) |
| *Festuca arundinacea* | 0,3 | 20 (a) | 2 | 5 | 5 |  | (j) |
| *Festuca ovina* | 0,3 | 20 (a) | 2 | 5 | 5 |  | (j) |
| *Festuca pratensis* | 0,3 | 20 (a) | 2 | 5 | 5 |  | (j) |
| *Festuca rubra* | 0,3 | 20 (a) | 2 | 5 | 5 |  | (j) |
| × *Festulolium* | 0,3 | 20 (a) | 2 | 5 | 5 |  | (j) |
| *Lolium multiflorum* | 0,3 | 20 (a) | 2 | 5 | 5 |  | (j) |
| *Lolium perenne* | 0,3 | 20 (a) | 2 | 5 | 5 |  | (j) |
| *Lolium* × *boucheanum* | 0,3 | 20 (a) | 2 | 5 | 5 |  | (j) |
| *Phalaris aquatica* L. | 0,3 | 20 | 2 | 5 | 5 |  | (j) |
| *Phleum bertolonii* | 0,3 | 20 | 2 | 1 | 1 |  | (j) |
| *Phleum pratense* | 0,3 | 20 | 2 | 1 | 1 |  | (j) |
| *Poa annua* | 0,3 | 20 (b) | 1 | 1 | 1 |  | (f) (j) |
| *Poa nemoralis* | 0,3 | 20 (b) | 1 | 1 | 1 |  | (f) (j) |
| *Poa palustris* | 0,3 | 20 (b) | 1 | 1 | 1 |  | (f) (j) |
| *Poa pratensis* | 0,3 | 20 (b) | 1 | 1 | 1 |  | (f) (j) |
| *Poa trivialis* | 0,3 | 20 (b) | 1 | 1 | 1 |  | (f) (j) |
| *Trisetum flavescens* | 0,3 | 20 (c) | 1 | 1 | 1 |  | (i) (j) |
|  |  |  |  |  |  |  |  |
| LEGUMINOSAE |  |  |  |  |  |  |  |
|  |  |  |  |  |  |  |  |
| *Hedysarum coronarium* | 0,3 | 20 | 2 |  |  | 0 (e) | (j) |
| *Lotus corniculatus* | 0,3 | 20 | 3 |  |  | 0 (e) | (g) (j) |
| *Lupinus albus* | 0,3 | 20 | 2 |  |  | 0 (d) | (h) (k) |
| *Lupinus angustifolius* | 0,3 | 20 | 2 |  |  | 0 (d) | (h) (k) |
| *Lupinus luteus* | 0,3 | 20 | 2 |  |  | 0 (d) | (h) (k) |
| *Medicago lupulina* | 0,3 | 20 | 5 |  |  | 0 (e) | (j) |
| *Medicago sativa* | 0,3 | 20 | 3 |  |  | 0 (e) | (j) |
| *Medicago* × *varia* | 0,3 | 20 | 3 |  |  | 0 (e) | (j) |
| *Onobrychis viciifolia* | 0,3 | 20 | 2 |  |  | 0 (d) |  |
| *Pisum sativum* | 0,3 | 20 | 2 |  |  | 0 (d) |  |
| *Trifolium alexandrinum* | 0,3 | 20 | 3 |  |  | 0 (e) | (j) |
| *Trifolium hybridum* | 0,3 | 20 | 3 |  |  | 0 (e) | (j) |
| *Trifolium incarnatum* | 0,3 | 20 | 3 |  |  | 0 (e) | (j) |
| *Trifolium pratense* | 0,3 | 20 | 5 |  |  | 0 (e) | (j) |
| *Trifolium repens* | 0,3 | 20 | 5 |  |  | 0 (e) | (j) |
| *Trifolium resupinatum* | 0,3 | 20 | 3 |  |  | 0 (e) | (j) |
| *Trigonella foenumgraecum* | 0,3 | 20 | 2 |  |  | 0 (d) |  |
| *Vicia faba* | 0,3 | 20 | 2 |  |  | 0 (d) |  |
| *Vicia pannonica* | 0,3 | 20 | 2 |  |  | 0 (d) | (h) |
| *Vicia sativa* | 0,3 | 20 | 2 |  |  | 0 (d) | (h) |
| *Vicia villosa* | 0,3 | 20 | 2 |  |  | 0 (d) | (h) |
|  |  |  |  |  |  |  |  |
| OSTALE VRSTE |  |  |  |  |  |  |  |
| *Brassica napus* var. *napobrassica* | 0,3 | 20 | 2 |  |  |  | (j) |
| *Brassica oleracea* convar. *accephala* var. *medullosa* + var. *viridis* | 0,3 | 20 | 3 |  |  |  | (j) |
| *Phacelia tanacetifolia* | 0,3 | 20 |  |  |  |  |  |
| *Raphanus sativus* var. *oleiformis* | 0,3 | 20 | 2 |  |  |  |  |

B. Standardni ili drugi uvjeti navedeni u tablici u Poglavlju
II. točki (2) (A) Dodatka 2.:
a) Maksimalan broj od 80 sjemenki *Poa* spp. neće se smatrati nečistoćom.
b) Uvjeti navedeni u trećem stupcu ne odnose se na sjeme *Poa* spp. Maksimalan
sadržaj sjemena *Poa* spp. osim onih vrsti koje se ispituju ne smije biti veći od
jedne sjemenke u uzorku od 500 sjemenki.
c) Maksimalan broj od 20 sjemenki *Poa* spp. neće se smatrati nečistoćom.
d) Utvrđivanje broja sjemenki *Melilotus* spp. ne mora biti provedeno, osim ako
postoji sumnja da uvjeti iz stupca 7 nisu zadovoljeni.
e) Prisutnost jedne sjemenke *Melilotus* spp. u uzorku propisane mase neće se
smatrati nečistoćom, ukoliko drugi uzorak, dvostruko veći od propisane mase ne
sadrži niti jedno sjeme *Melilotus* spp.
f) Uvjeti pod c) iz Dijela I. (2) Dodatka 2. nisu primjenljivi.
g) Uvjeti pod d) iz Dijela I. (2) Dodatka 2. nisu primjenljivi.
h) Uvjeti pod e) iz Dijela I. (2) Dodatka 2. nisu primjenljivi.
i) Uvjeti pod f) iz Dijela I. (2) Dodatka 2. nisu primjenljivi.
j) Uvjeti pod k) i m) iz Dijela I. (2) Dodatka 2. nisu primjenljivi.
k) Postotak prema broju sjemenki gorke lupine u sortama osim gorke lupine ne
smije prelaziti 1%.

Poglavlje III.
KOMERCIJALNO SJEME

Pored uvjeta navedenih u Poglavlju I. točka 2. i 3. Dodatka 2. ovoga Pravilnika
komercijalno sjeme mora ispuniti i dolje propisane uvjete:
1. Maseni udjeli navedeni u stupcu 5 i 6 Tablice 2.A. u Poglavlju I. točka 2.
Dodatka 2. ovoga Pravilnika povećani su za 1%.
2. Za *Poa* annua maksimalan ukupni maseni udio sjemena drugih *Poa* vrsta od 10%
neće se smatrati nečistoćom.
3. Za *Poa* spp., osim *Poa annua,* maksimalan ukupni maseni udio sjemena drugih
*Poa*
vrsta od 3% neće se smatrati nečistoćom.
4. Za *Hedisarum coronarium* maksimalan ukupni maseni udio od 1% sjemena *Melilotus*
spp. neće se smatrati nečistoćom.
5. Uvjeti pod d) navedeni u Poglavlju I. točka 2. B Dodatka 2. ovoga Pravilnika
ne odnose se na *Lotus corniculatus*.
6. U vrstama Lupine:
a) minimalna analitička čistoća mora biti 97% po masi
b) postotak broja sjemenki Lupine druge boje ne smije prelaziti:
– u gorkoj Lupini 4%
– u Lupinama osim gorke Lupine 2%,
7. Za Vicia spp. maksimalan ukupni maseni udio sjemena *Vicia pannonica, Vicia
villosa* ili sličnih kultiviranih vrsta od 6% neće se smatrati nečistoćom. Isto
tako maksimalan ukupni maseni udio sjemena *Vicia* spp., *Vicia pannonica, Vicia
villosa* ili sličnih kultiviranih vrsta od 6% u drugim relevantnim vrstama neće
se smatrati nečistoćom.
8. Za *Vicia pannonica, Vicia sativa, Vicia villosa*, minimalna analitička čistoća
mora biti 97%.

DODATAK 3.

MASA PARTIJE I UZORKA

|  |  |  |  |
| --- | --- | --- | --- |
| Vrsta | Najveća masa partije (t) | Najveća masa uzorka uzeta iz partije (g) | Masa uzorka za određivanje prema broju predviđeno u stupcima 12 do 14 Dodatka 2. Poglavlja 1. (2) (A) i stupcima 3 do 7 Dodatka 2. Poglavlja 2. (2) (A) (g) |
| 1 | 2 | 3 | 4 |
| *Agrostis canina* | 10 | 50 | 5 |
| *Agrostis gigantea* | 10 | 50 | 5 |
| *Agrostis stolonifera* | 10 | 50 | 5 |
| *Agrostis capillaris* | 10 | 50 | 5 |
| *Alopecurus pratensis* | 10 | 100 | 30 |
| *Arrhenatherum elatius* | 10 | 200 | 80 |
| *Bromus catharticus* | 10 | 200 | 200 |
| *Bromus sitchensis* | 10 | 200 | 200 |
| *Cynodon dactylon* | 10 | 50 | 5 |
| *Dactylis glomerata* | 10 | 100 | 30 |
| *Festuca arundinacea* | 10 | 100 | 50 |
| *Festuca ovina* | 10 | 100 | 30 |
| *Festuca pratensis* | 10 | 100 | 50 |
| *Festuca rubra* | 10 | 100 | 30 |
| *× Festulolium* | 10 | 200 | 60 |
| *Lolium multiflorum* | 10 | 200 | 60 |
| *Lolium perenne* | 10 | 200 | 60 |
| *Lolium × boucheanum* | 10 | 200 | 60 |
| *Phalaris aquatica L.* | 10 | 100 | 50 |
| *Phleum bertolonii* | 10 | 50 | 10 |
| *Phleum pratense* | 10 | 50 | 10 |
| *Poa annua* | 10 | 50 | 10 |
| *Poa nemoralis* | 10 | 50 | 5 |
| *Poa palustris* | 10 | 50 | 5 |
| *Poa pratensis* | 10 | 50 | 5 |
| *Poa trivialis* | 10 | 50 | 5 |
| *Trisetum flavescens* | 10 | 50 | 5 |
|  |  |  |  |
| LEGUMINOSAE |  |  |  |
| *Hedysarum coronarium:* |  |  |  |
| *– plod* | 10 | 1000 | 300 |
| *– sjeme* | 10 | 400 | 120 |
| *Lotus corniculatus* | 10 | 200 | 30 |
| *Lupinus albus* | 25 | 1000 | 1000 |
| *Lupinus angustifolius* | 25 | 1000 | 1000 |
| *Lupinus luteus* | 25 | 1000 | 1000 |
| *Medicago lupulina* | 10 | 300 | 50 |
| *Medicago sativa* | 10 | 300 | 50 |
| *Medicago × varia* | 10 | 300 | 50 |
| *Onobrychis viciifolia:* |  |  |  |
| *– plod* | 10 | 600 | 600 |
| *– sjeme* | 10 | 400 | 400 |
| *Pisum sativum* | 25 | 1000 | 1000 |
| *Trifolium alexandrinum* | 10 | 400 | 60 |
| *Trifolium hybridum* | 10 | 200 | 20 |
| *Trifolium incarnatum* | 10 | 500 | 80 |
| *Trifolium pratense* | 10 | 300 | 50 |
| *Trifolium repens* | 10 | 200 | 20 |
| *Trifolium resupinatum* | 10 | 200 | 20 |
| *Trigonella foenumgraecum* | 10 | 500 | 450 |
| *Vicia faba* | 25 | 1000 | 1000 |
| *Vicia pannonica* | 20 | 1000 | 1000 |
| *Vicia sativa* | 25 | 1000 | 1000 |
| *Vicia villosa* | 20 | 1000 | 1000 |
|  |  |  |  |
| OSTALE VRSTE |  |  |  |
| *Brassica napus var. napobrassica* | 10 | 200 | 100 |
| *Brassica oleracea convar. accephala* | 10 | 200 | 100 |
| *Phacelia tanacetifolia* | 10 | 300 | 40 |
| *Raphanus sativus var. oleiformis* | 10 | 300 | 300 |

Maksimalna masa partije ne smije prelaziti više od 5 %
propisane mase.

DODATAK 4.

OZNAČAVANJE

**A. Službeni Certifikat o sjemenu na pakiranju**

*I. Potrebni podaci*
a) za osnovno sjeme i certificirano sjeme:
1. »RH pravila i standardi« Od dana stupanja Republike Hrvatske u Europsku uniju
navodi se »Pravila i standardi EU«
2. Nadležno tijelo i država ili njihova kratica;
3. Referentni (serijski) broj partije;
4. a) Mjesec i godina plombiranja mora biti naznačena na način: »plombirano...
(mjesec i godina)« ili mjesec i godina posljednjeg službenog uzimanja uzorka za
potrebe certifikacije mora biti naznačeno na način: »uzet uzorak… (mjesec i
godina)«;
5. Vrsta (botanički naziv i/ili hrvatski naziv latiničnim pismom);
U slučaju × *Festulolium* bit će navedena imena vrsti unutar roda *Festuca* i *Lolium*.
6. Sorta (naznačeno najmanje latiničnim pismom);
7. Kategorija;
8. Država proizvodnje;
9. Neto ili bruto masa ili broj sjetvenih jedinica ili čistog sjemena;
10. Gdje je naznačena masa, a korišteni su granulirani pesticidi, tvari za
peletiranje ili drugi kruti dodaci, navesti vrstu dodatka kao i približan odnos
između mase sjetvenih jedinica ili čistog sjemena i ukupne mase;
11. Za certificirano sjeme druge generacije i sljedećih generacija nakon
osnovnog sjemena: broj generacija nakon osnovnog sjemena;
12. Za sjeme travnih sorti koje nisu predmet ispitivanja kao krma: »Nije
namijenjeno za proizvodnju krmnog bilja«
13. Gdje je klijavost ponovno ispitana potrebno je staviti naznaku: »ponovno
ispitano... (mjesec i godina)« i naziv laboratorija koji je izvršio ponovno
ispitivanje. Ti podaci mogu biti na službenoj naljepnici pričvršćenoj na
službeni Certifikat o sjemenu na pakiranju.
U skladu s postupkom iz članka 21., država članica može biti oslobođena od
zahtjeva za navođenjem botaničkog imena u odnosu na pojedinačne vrste i, gdje je
prikladno, na ograničeni period gdje je utvrđeno da nedostatak njegove primjene
premašuje prednosti očekivane za stavljanje na tržište sjemena.
b) Za komercijalno sjeme:
1. »RH pravila i standardi« Od dana stupanja Republike Hrvatske u Europsku uniju
navodi se »Pravila i standardi EU«
2. »Komercijalno sjeme (nije certificirano u pogledu sorte)«
3. Tijelo nadležno za nadzor i država ili njihova kratica;
4. Referentni (serijski) broj partije;
5. a) Mjesec i godina plombiranja mora biti naznačen na način: »plombirano...
(mjesec i godina)« ili mjesec i godina posljednjeg službenog uzimanja uzorka za
potrebe certifikacije mora biti naznačeno na način: »uzet uzorak… (mjesec i
godina)«;
6. Vrsta (botanički naziv i/ili hrvatski naziv latiničnim pismom);
*Za lupine, treba navesti da li se radi o gorkim ili slatkim lupinama.*7. Područje proizvodnje;
8. Neto ili bruto masa ili broj sjetvenih jedinica ili čistog sjemena;
9. Gdje je naznačena masa, a korišteni su granulirani pesticidi, tvari za
peletiranje ili drugi kruti dodaci, navesti vrstu dodataka kao i približan odnos
između mase sjetvenih jedinica ili čistog sjemena i ukupne mase;
10. Gdje je klijavost ponovno ispitana: »ponovno ispitano... (mjesec i godina)«
i naziv laboratorija koji je izvršio ponovno ispitivanje. Ti podaci mogu biti na
službenoj naljepnici pričvršćenoj na službeni Certifikat o sjemenu na pakiranju.
U skladu s postupkom iz članka 21., država članica može biti oslobođena od
zahtjeva za navođenjem botaničkog imena u odnosu na pojedinačne vrste i, gdje je
prikladno, na ograničeni period gdje je utvrđeno da nedostatak njegove primjene
premašuje prednosti očekivane za stavljanje na tržište sjemena.
c) Za mješavinu sjemena:
1. »Mješavina sjemena za… » (namjena);
2. Tijelo nadležno za plombiranje i država članica ili njihova kratica;
3. Referentni (serijski) broj partije;
3. a) Mjesec i godina plombiranja mora biti naznačena na način: »plombirano...
(mjesec i godina)«;
4. Maseni postotak različitih komponenta vrsti i, gdje je prikladno, sorti;
dovoljno je dati naziv mješavine ako je maseni postotak naveden na Certifikatu
za kupca i službeno zabilježen;
U slučaju × *Festulolium* bit će navedena imena vrsti unutar roda *Festuca* i
*Lolium*
5. Neto ili bruto masa ili broj sjetvenih jedinica ili čistog sjemena;
6. Gdje je naznačena masa, a korišteni su granulirani pesticidi, tvari za
peletiranje ili drugi kruti dodaci, navesti vrstu dodataka kao i približan odnos
između mase sjetvenih jedinica ili čistog sjemena i ukupne mase;
7. Gdje je klijavost svih komponenti ponovno ispitana: »ponovno ispitano...
(mjesec i godina)« i naziv laboratorija koji je izvršio ponovno ispitivanje. Ti
podaci mogu biti na službenoj naljepnici pričvršćenoj na službeni Certifikat o
sjemenu na pakiranju.
*II. Minimalne dimenzije*110 × 67 mm;

**B. Certifikat dobavljača ili proizvođačka informacija (sitno pakiranje)**

*Potrebni podaci*a) Certificirano sjeme:
1. »Sitno B pakiranje«;
2. Ime i adresa dobavljača odgovornog za označavanje ili njegova
identifikacijska oznaka;
3. Službeno dodijeljen serijski broj Certifikata o sjemenu na pakiranju;
4. Nadležno tijelo koje je dodijelilo serijski broj i država ili njihova
kratica;
5. Referentni broj ako partiju certificiranog sjemena nije moguće identificirati
pomoću službenog serijskog broja;
6. Vrsta (botanički naziv i/ili hrvatski naziv latiničnim pismom);
7. Sorta (naznačeno najmanje latiničnim pismom);
8. » Kategorija«;
9. Neto ili bruto masa ili broj sjetvenih jedinica ili čistog sjemena;
10. Gdje je naznačena masa, a korišteni su granulirani pesticidi, tvari za
peletiranje ili drugi kruti dodaci, navesti vrsta dodataka kao i približan odnos
između mase sjetvenih jedinica ili čistog sjemena i ukupne mase;
11. Za sjeme travnih sorti koje nisu predmet ispitivanja kao krma i upotreba u
skladu: »Nije namijenjeno za proizvodnju krmnog bilja«;
b) Komercijalno sjeme:
1. »Sitno B pakiranje«;
2. Ime i adresa dobavljača odgovornog za označavanje ili njegova
identifikacijska oznaka;
3. Službeno dodijeljen serijski broj Certifikata o sjemenu na pakiranju;
4. Nadležno tijelo koje je dodijelilo serijski broji i država ili njihova
kratica;
5. Referentni broj ako partiju primljenog sjemena nije moguće identificirati
pomoću službenog serijskog broja;
6. Vrsta (naznačeno najmanje latiničnim pismom);
*Za lupine, treba navesti da li se radi o gorkim ili slatkim lupinama.*7. »Komercijalno sjeme«
8. Neto ili bruto masa ili broj sjetvenih jedinica ili čistog sjemena;
9. Gdje je naznačena masa, a korišteni su granulirani pesticidi, tvari za
peletiranje ili drugi kruti dodaci, navesti vrsta dodataka kao i približan odnos
između mase sjetvenih jedinica ili čistog sjemena i ukupne mase.
c) Mješavine sjemena:
1. »Sitno A pakiranje« ili »sitno B pakiranje«;
2. Ime i adresa dobavljača odgovornog za označavanje ili njegova
identifikacijska oznaka;
3. »Sitno B pakiranje«: službeno dodijeljen serijski broj Certifikata o sjemenu
na pakiranju;
4. »Sitno B pakiranje«: Nadležno tijelo koje je dodijelilo serijski broji i
država ili njihova kratica;
5. »Sitno B pakiranje«: referentni broj ako partiju upotrijebljenog sjemena nije
moguće identificirati pomoću službenog serijskog broja;
6. »Sitno A pakiranje«: referentni broj koji omogućuje identifikaciju partije
upotrijebljenog sjemena;
7. »Sitno A pakiranje«: država ili njihova kratica;
8. »Mješavina sjemena za… » (namjena);
9. Neto ili bruto masa ili broj sjetvenih jedinica ili čistog sjemena;
10. Gdje je naznačena masa, a korišteni su granulirani pesticidi, tvari za
peletiranje ili drugi kruti dodaci, navesti vrsta dodataka kao i približan odnos
između mase sjetvenih jedinica ili čistog sjemena i ukupne mase;
11. Maseni postotak različitih komponenta vrsti i, gdje je prikladno, sorti;

DODATAK 5.

CERTIFIKAT O SJEMENU I DOKUMENT (CERTIFIKAT O SJEMENU UZ OTPREMNICU) U SLUČAJU
KADA SJEME NIJE KONAČNO CERTIFICIRANO, A POŽETO JE U DRUGOJ DRŽAVI ČLANICI

*A. Podaci potrebni za Certifikat o sjemenu na pakiranju*

– tijelo odgovorno za službeni nadzor i država ili njihovi inicijali;
– vrsta (botanički naziv i/ili hrvatski naziv latiničnim pismom);
– sorta (naznačeno najmanje latiničnim pismom);
– kategorija;
– polje ili referentni (serijski) broj partije;
– neto ili bruto masa;
– riječi: »sjeme nije konačno certificirano«.
U skladu s postupkom iz članka 21., država članica može biti oslobođena od
zahtjeva za navođenjem botaničkog imena u odnosu na pojedinačne vrste i, gdje je
prikladno, na ograničeni period gdje je utvrđeno da nedostatak njegove primjene
premašuje prednosti očekivane za stavljanje na tržište sjemena.

*B. Boja Certifikata o sjemenu na pakiranju*

Certifikat o sjemenu na pakiranju je sive boje.

*C. Podaci potrebni za Certifikat o sjemenu uz otpremnicu*

– tijelo koje izdaje dokument;
– vrsta (botanički naziv i/ili hrvatski naziv latiničnim pismom);
– sorta (naznačeno najmanje latiničnim pismom);
– kategorija;
– referentni broj sjemena (broj deklaracije uz otpremnicu) koje je korišteno za
sjetvu i ime zemlje ili zemalja koje su certificirale to sjeme;
– polje ili referentni (serijski) broj partije;
– područje kultivirano za proizvodnju partije za koju je izdan dokument;
– količina pobranog ili požetog sjemena i broj pakiranja;
– broj generacija nakon osnovnog sjemena, u slučaju certificiranog sjemena;
– potvrda da su u potpunosti ispunjeni zahtjevi koje usjev od kojeg potječe
sjeme mora zadovoljiti;
– gdje je primjenjivo, rezultati preliminarnih analiza sjemena.

DODATAK 6.

![](dodatni/378793.gif)

![](dodatni/378794.gif)

![](dodatni/378795.gif)

![](dodatni/378796.gif)

![](dodatni/378797.gif)

![](dodatni/378798.gif)

![](dodatni/378799.gif)

![](dodatni/378800.gif)

![](dodatni/378801.gif)

![](dodatni/378802.gif)

![](dodatni/378803.gif)

Pravilnik, NN 129/2007-3700
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)